Maxkamadii dembiyada Rwanda oo xirantay - BBC Somali\nMaxkamadii dembiyada Rwanda oo xirantay\n2 Disembar 2015\nMaxkamadda caalamiga ah ee dembiyada Rwanda(ICTR) ayaa qabatay xaflado rasmi ahaan loogu maamuusayo xiritaanka howl galladeeda kaddib in ka badan 20-sano.\nMaxkamadda oo ku taallay magaalada waqooyiga Tanzania ee Arusha ayaa loo sameeyay in lagu maxkamadeeyo dadka la tuhmayo ee muhiimka ah ee ka dambeeyay xasuuqii ka dhacay dalka Rwanda sanadkii 1994-tii.\nXafladahan salka ku haya xiritaanka maxkamadaasi ayaa soconaya muddo saddex cisho ah.\nWaxaa ka qeyb qaadanaya xafladan dad badan oo ka tirsan shaqaalaha hadda iyo kuwii hore, garsoorayaal iyo marqaatiyayaal sidoo kale isugu soo baxay magaalada waqooyiga ee Arusha.\nSaraakiil sar-sare oo ka tirsan Qaramada Midoobay, dowladaha Rwanda iyo Tanzania ayaa sidoo kale ka soo qeyb galay, oo uu ka mid yahay la taliyaha gaarka ah ee xoghyaha guud ee Qaramada Midoobay ee ka hortagga xasuuqa, Adama Dieng.\nLabaatan sano oo maxkamaddaasi ay dhisneyd, waxay isticmaashay 2 billion oo doollar, waxaana maxmadda ay qabatay 93-kiis, waxaana xabsi ay ku xukuntay 62-qof.\nWaxa ay u aheyd safar dheer maxkamadda, oo badanaa la tacaalaysay shaqsiyaadka sar-saree ee lagu eedeeyay in ay qorsheeyeen xasuuqa.\nDhibaatooyinka inta badan ka hor imaanayay maxkamada waxay ahaayeen helidda markhaatiyayaal doonaya in ay marag furaan.\nWalow guulaha ay gaartay ay dad badani ammaaneen, kuwaas oo sheegay in ay adkaan laheyd in la helo dadka dhibataadaasi geystay si la ciqaabo, haddana dadka sida weyn u dhaliila waxaa ka mid ah madaxweynaha Rwanda Paul Kagame, oo ku doodaya inay ahayd in maxamaddu ay intaa ka badan qabato, marka la eego waqtiga la siiyay iyo lacagta lagu maalgeliyay.\nKiis ay ku lug leeyihiin 6-qof ayaa weli la sugayaa, waxaana garsoorayaasha laga filayaa inay xukumaan toddobaadka soo socda.\nSi kastaba ha ahaatee 8-qof oo la tuhmayay oo dembi lagu waayay ayaa weli raadinaya dal magangelya, kuwaas oo kiiskooda aan weli la xallin.


Luis Suarez oo si dadban u weeraray macallinkiisa Quique Setien kaddib bareejadii xalay Barcelona la gashay Celta Vigo – Gool FM\nLuis Suarez oo si dadban u weeraray macallinkiisa Quique Setien kaddib bareejadii xalay Barcelona la gashay Celta Vigo\n(Barcelona) 28 Juun 2020. Kooxda kubadda cagta ee Barcelona ayaa mar kale dhibco lumisay kulan ay La Liga ku soo ciyaaraan meel ka baxsan garoonkooda, waxaana barbarro xalay la galeen kooxda Celta Vigo.\nKulankii xalay ee ku soo idlaaday 2-2 ayaa ka dhigan inay sare u sii kaceyso dhibaatada Blaugrana ka heysato ciyaaraha ay bannaanka ku soo dheelaan.\nBarca ayaa qarka u saaran inay lumiso hoggaanka horyaalka La Liga, waxaana ay labo dhibcood ka dambeyn doontaa Real Madrid haddii ay caawa guul kala soo hoyato kooxda Espanyol ee ka dhisan magaalada Barcelona.\nWeeraryahanka Barcelona ee Luis Suarez ayaa saxaafadda la hadlay markii ay soo idaalatay ciyaartii ay kooxdiisa ka adkaan weysay naadiga ku jirta booska 16-aad ee kala sarraynta La Liga.\n“Marka aan bannaanka ku soo ciyaareyno, waxaan lumineynaa dhibco muhiim ah, mana ahan wax aan caadiyan sameyn jirnay xilli ciyaareedyadii hore” ayuu yiri Suarez kaddib dhammaadkii ciyaarta.\n“Waxay ila tahay inay tahay sababta ay tababarayaasha u joogaan inay xalliyaan dhibaatooyinkan oo kale. Annaga dadaalkeenna ugu fiican aan ku soo bandhignaa groonka” ayuu hadalkiisa ku soo daray laacibka reer Uruguay.\n33-jirkaan ayaa difaacay bandhigga kooxdiisa inuu wanaagsan yahay, balse macallinka laga rabo inuu xalliyo dhibaatooyinka guul la’aanta ah.\nhadalkan ayaa ku foorarsan doona tababaraha Barcelona ee Quique Setien, kaasoo horraantii sanadkan xilka kala wareegay macallinkii la eryay ee Ernesto Valverde.\nChelsea oo kalsooni buuxda ku qabta saxiixa Declan Rice iyo Tababare Frank Lampard oo boos cusub u adeegsan doona\nPep Guardiola oo shaki galiyay mustaqbalkiisa Manchester City xilli qandaraaskiisa Etihad uu dhici doono sanad kaddib


Mareykanka oo ka digay qaraxyo Alshabaab ka geystaan Jabuuti – Mareeg.com somalia, World News and Opinion.\nMareykanka oo ka digay qaraxyo Alshabaab ka geystaan Jabuuti\n9th June 2014 A warsame Af Soomaali 0\nJabuuti – Mareeg.com: Wasaaradda arrimaha debadda Mareykanka ayaa uga digtay muwaadiniinta Mareykanka iney ka feejignaadaan weerarro laga yaabo iney mar kale ka dhacaan dalka Jabuuti oo bishii hore labo qarax ka dhaceen.\nWarbixin ay soo saartay wasaaradda arrimaha debadda Mareykanka ayaa lagu sheegay in weerararada laga cabsi qabo laga yaabo iney ka dhacaan garoomada diyaaradaha, dekadaha, baararaka iyo goobaha kale ee lagu caweeyo.\nMareykanku wuxuu kula taliyey dadka u dhashay iney ka fogaadaan goobahaas, iyagoo sheegay in weerarrada loo adeegsan karo qaraxyo ay ku jiraan gawaari miineysan.\n24-kii bishii May 2014 ayaa nin iyo haweeney isku qarxiyeen baar ay ku badnaayeen reer galbeedka oo ku yaalla caasimadda Jabuuti, lagu magacaabo La Chaumiere, waxaana ku dhintay labadii is qarxiyey iyo qof shaqaale Turki ahaa, halka ay ku dhaawacmeen 15 kale.\nAlshabaab ayaa sheegtay qaraxyada ka dhacay baarka Jabuuti, waxaana warbixin ciidamada Jabuuti soo saareen ku sheegeen in labada is qarxiyey ka kala yimaadeen Hargeysa iyo Diridhabe.\nMaleeshiyo beeleed la wareegay degmada Marko\nGudoomiyaha Marko: Leygama saarin magaalada


Soomaaliya halkay kaga jirtaa liiska dalalka Afrika awooda ahaan? | Aftahan News\nSoomaaliya halkay kaga jirtaa liiska dalalka Afrika awooda ahaan?\nMuqdisho (Aftahannews)- Wargeyska ka faallooda awoodaha milatari ee dalalka caalamka “Golobal Firepower ayaa sanadkan 2021-ka soo saaray liis uu ku xusay sida ay waddamada u kala awood badan yihiin, si gaar ahna qaaradda Afrika ayuu kasoo xushay 35 waddan.\nSidii badanaaba ay hore u ahaan jirtay, Soomaaliya ma aha dalka ugu hooseeya liiskaas, inkastoo ayn ka muuqanin kaalmaha ugu wanaagsan.\nInkastoo ay jiraan dalal ay awoodda militariga aad isugu dhawyihiin, farqi sidaas u weynna aanu u dhaxeynin – sida Sierra Leone, Gabon iyo Afrikada Dhexe, haddana waddanka ku yaalla cidhifka ugu dambeeya ee geeska Afrika, Soomalaiya, ayaa ku jirta kaalinta 34-aad.\nHase yeeshee, waxaa xusid mudan in la sheegay 35 waddan oo kaliya, halka dalalka Afrika ay ka badan yihiin 50 waddan. Taasi micnaheeda waa in dalalka aan liiska lagu soo darin ayna militari ahaan u dhisneyn.\nSoomaaliya waxay kaalinta 136-aad kaga jirtaa liiska lagu qiimeeyay awoodaha milatari ee waddamada, oo ka kooban 138 dal.\nTaasi waxay ka dhigan tahay in Soomaaliya ayna lahayn ciidan kuwa cirka ah iyo diyaarado toona.\nSoomaaliya ma laha Maraakiibta diyaaradaha qaada, kuwa wax burburiya, maraakiibta dagaalka ka yar kuwa wax burbirya, kuwa biyaha hoostooda muquurta, kuwa ilaaliya maraakiibta kale iyo waliba maraakiibta miinooyinka baadha.\nXIGASHADA SAWIRKA,TELEFISHINKA QARANKA SOOMAALIYEED


Qubanaha » SIR LA HELAY: Xasan sheekh oo dab ka dhex shiday Masar iyo itoobiya & Sababta keentay fashilkii…\nSIR LA HELAY: Xasan sheekh oo dab ka dhex shiday Masar iyo itoobiya & Sababta keentay fashilkii…\nWaxay dowladda Itoobiya ka dhawaajiyey inay taageersan tahay madaxweynihii waqtigiisu dhamaaday Xasan Shiikh Maxamuud iyadoo dadaal badan ku bixisay sidii uu mar kale dib ugu soo laaban lahaa xilka madaxweynimo ee Soomaaliya.\nArrintaas ay damacsaneyd Itoobiya ayaa kusoo dhamaatay guuldaro markii xildhibaanada dhallinyarada ah ee ku jiro baarlamaanka ay go’aansadeyn inuu dalka ka dhaco isbadal muuqdo.\nHaddaba xog aan helnau ayaa muujineyso sababtii ka dambeysay inay itoobiya si kal iyo laab ah u taageeraan Xasan Shiikh Maxamuud oo xiriir fiican la lahaa Itoobiya.\nXasan Shiikh Maxamuud ayaa wuxuu kulan qaas ah la yeeshay madax ka socotay dowladda Masar waxaana kulankaas Xasan Shiikh Maxamuud loogu sheegay sir ku saabsan in dowladda Masar ay dabada ka riixeyso xiisadda dagaal ee u dhaxeyso Itoobiya iyo oromada.\nMasar ayaa Xasan si hoose uga codsatay inuu ku garab istaago dagaalkaas si meesha looga saaro maamulka hadda ka taliyo Itoobiya sidoo kalana uu wadanka galo xaalad siyaasadeed oo qasan.\nXasan ayaa xubnahaas u ballan qaaday inuu la garab istaagi doono balse waxaa dhacday mid taas ka duwan kadib markii uu banaanka usoo dhigay wixii sir ahaa ee lagu qarsaday.\nXasan Shiikh Maxamuud oo tagay Adis Ababa lana kulmay Ra’isulwasaaraha Itoobiya ayaa kashifay sirtii lala wadaagay wuxuuna Itoobiya u sheegay inay Masar qiyaanadaas la damacsan tahay.\nWixii markaas ka dambeeyey waxaa xumaaday xiriirka dowladaha Masar iyo Itoobiya sidoo kalana waxaa Xasan Shikh Maxamuud ka aamin baxday dowladda Masar, taas badalkeeda wuxuu kalsooni buuxda ka helay Hailemariam Desalegn.\nTan iyo markaas Ra’isulwasaaraha Itoobiya ayaa kalsooni u qaaday madaxweynihii hore ee Soomaaliya Xasan Shiikh Maxamuud waxaana loo ballan qaaday inay Itoobiya ka caawin doonto sidii uu mar kale u noqon lahaa madaxweynaha Soomaaliya.\nXasan Shiikh ayaa ugu dambeyntii waayey kalsooniada Baarlamaanka Soomaaliya waxayna si cad hortiisa ugu doorteen Maxamed Cabdullaahi Farmaajo.


Waa maxay indha caseeyaha dhallaanka cusub?\nCudurka indha caseeyuhu (jaundice) waa cudur caadi ah oo ku dhaca dhallaanka iminka dhashay oo keena in ay huruud ama jaalle noqdaan haragga iyo qaybta cad ee indhuhu. Dhallaanka haraggoodu madow ama bunni yahay, waxaa ku sii adag in lagu arko midabka huruudda ama jaallaha waxaana lagu arki karaa oo keliya baabacada gacmaha iyo cagta cad. Waa wax aad caadi u ah oo badi ma aha wax loo baahan yahay in laga walwalo waxuuna ku baxaa 10 ilaa 14 cisho.\nWaa in aad ilmaha cuntaysiiso islamarka suurogal ah si aad ugu dhiirrigeliso in uu marar badan xaaro. Haddii aad naasnuujiso, waa in aad ilmahaaga u sii waddo naasnuujinta joogto ah. Dhallaanka la naasnuujiyo qaarkood, waxaa haragga xoogaa kaga sii jiri kara midabka huruudda muddo ilaa 12 toddobaad ah. Waxay taasi ku xiran tahay caanaha naaska, waana caadi haddii ilmahaagu uu sida kale u caafimaad qabo uuna kobcayo.\nMararka ka daran, waxaa laga yaabaa in aad u baahato in aad ilmahaaga isbitaalka ku soo celiso si muddo loo hoos dhigo iftiin gaar ah ee shucaaca ultraviolet. Indha caseeyaha dhallaanka cusub waxuu caadi ahaan ka joogsadaa marka ay da'doodu gaarto qiyaas ahaan laba toddobaad. Indha caseeyaha ka daran waxuu u baahan karaa daawayn. Haddii indha caseeyuhu uu sii socdo muddo 14 cisho ka badan, indha caseeyuhu uusan bilaabmin toddobada cisho ee dhalmada ku xiga ama xaarka dhallaanku uu yahay caddaanka tabaashiirta waa in aad la xiriirto booqdahaaga caafimaadka (health visitor) ama Takhtarkaaga Guud (GP).\nBaarista cudurka indha caseeyaha\nFarahaaga aayar ugu riix haragga, sidii aad eegaysid in miraha khookhu bisil yahay, oo fiiri midabka barta ay fartaadu saarnayd. Isku day in aad riixdo caarada sankiisa.\nHaddii ay huruud ama jaalle u eeg tahay (halkii ay caddaan ka ahaan lahayd), waxaa la filanayaa in uu qabo cudurka indha caseeyaha. Baaritaankan waa in la isticmaalo oo keliya marka iftiinka fiican ee cadceedda la hoos joogo ama iftiin dhalaalaya (waxaa ugu fiican daaqadda agteeda). Waa in ilmaha dhallaanka ah dharka laga saaro si la isugu eegi karo qaybaha kaladuwan ee jirka. Haragga midabkiisu kuwa kale ka madow yahay u fiiri baabacada gacmaha iyo cagta cad.\nLa hadal booqdahaaga caafimaadka ama Takhtarkaaga Guud.\nWaxuu ilmahayga dhallaanka ah u muuqdaa in uu qabo indha caseeye sahlan, maxaa habboon in aan sameeyo?\nIlmahaaga inta suurogal ah cuntaysii si aad u hubiso in uusan jirkiisu biyo beelin.\nHaddii aad walwal qabto ka warayso ummulisadaada, booqdahaaga caafimaadka ama Takhtarkaaga Guud.


XAQIIJIN: Premier League Oo Baadhitaan Ku Bilaabay Manchester United & – Axadle\nPremier League oo kaashanaya xidhiidhka kubadda cagta FA ayaa baadhitaan ku bilaabay kooxda kubadda cagta Manchester United, kaddib qalalaasihii shalay ka dhashay garoonka Outdated Trafford ee sababta u noqday in ay baaqato ciyaartii Manchester United iyo Liverpool.\nSida uu xaqiijiyey wargeyska Day by day Mail, P;remier League iyo xidhiidhka FA ayaa bilaabaya baadhitaan la xidhiidha wixii dhacay, waxaana miiska saaran tallaabooyin ciqaab ah oo Manchester United la marsiin doono.\nTaageereyaasha ayaa ka mudaharaadayey go’aankii ay kooxdu kaga mid noqotay tartanka fashilmay ee Tremendous League, kaas oo ay sidoo kale qayb ka ahaayeen Manchester Metropolis, Liverpool, Chelsea, Arsenal iyo Tottenham.\nWargeyska Day by day Mail waxa uu sheegay, in haddii Manchester United lagu helo, in ay sabab dhinaceeda ka timid ku kaceen taageereyaashu, kaddibna ay ciyaartii Liverpool ay ku martigelin lahaayeen u baaqatay sababtaas darteed, in kooxdu waajihi doonto ciqaab adag.\nXidhiidhka FA ayaa guddi baadhitaan u saaraya dhacdooyinkii Outdated Trafford iyo bannaankiisa ee shalay, waxaanay guddidaasi warbixinta kusoo celin doonaan maamulka oo ugu dambaynta gaadhi doona go’aan ciqaabeed.\nWargeyska Day by day Mail waxa uu intaa ku daray, in Manchester United ay u badan in laga jaro dhibco laakiin ma caddaynin in ay yihiin saddexdii dhibcood ee ciyaartan oo ay suurtogal tahay in lagu wareejiyo Liverpool iyadoo ciyaartana sidaa lagu kansalayo.\nThe Worst Sorts of Drinks for Your Coronary heart Well being, Science Says


Somaliland: Sheekh Dirir Oo Ka Hadlay Diinta Islaamku Waxay Ka Qabto Qof Codkiisa Iibiya Iyo Balanqaadka Allah Ugu Dhaartay Abaalkooda - #1Araweelo News Network\nSomaliland: Sheekh Dirir Oo Ka Hadlay Diinta Islaamku Waxay Ka Qabto Qof Codkiisa Iibiya Iyo Balanqaadka Allah Ugu Dhaartay Abaalkooda\n“Codka in la iibsado waa xaaraan, Ka fogow kuwa Ilaahay Nacdlay ee laaluushka qaata” Sh Dirir\nSaaka waxaan maqlay xildhibaanadii soo baxay midkood oo ku qeylinaya, “Waar Ilaahay SW ka baqa oo laaluushka naga daaya, ma nihin xoolo gowraca oo seyladda lagu kala iibsanayo”\nHargeysa(ANN)- Sheekh Maxamed Sh Cumar Dirir, ayaa sheegay in qof walba looga baahan yahay inuu ilaashado iimaankiisa, akhlaaqdiisa, ballanka iyo dhaarta uu galay iyo aakhiradiisa, si uu Ilaahay SW agtiisa iyo ummada dhexdeeda sharaf ugu yeesho, ugana nabadgalo oo uga fogaado liiska kuwa Ilaahay SW NACDALAY ee laaluushka qaata.\nKhudbadii Jimcaha ee maanta, wuxuu Sh Maxamed Cumar Dirir kaga hadlay cunista xaaraanta ama isticmaalkeedaa sidii la doonaba ha loo cunee iyo cuqubada cidhib-xumadeeda, oo wakhtigan aynu joogno dad badan hamigoodu noqday sidee xoolo loo uruursadaa, meeshii la doono haka yiimaadeene.\nNabi Maxamed Nabadgelyo iyo naxariis korkiisa ha ahaatee, musiibadaa wuu ka sii digay, “Aakhiru-samaanka waxa dhici doona in qofku ku dedaali doono inuu xoolo uruuriyo xalaal iyo xaaraan meeshay doonto haka timaadee. Qofka Muslimka ahna sidaa maaha, Nebi Maxamed Calayhi salaatu wasaalam’e, macalim buu inoogu ahaa oo yidhi “Xabad timir ah ayaan xaafadayda ku arkayaa, afka geli ayaan is-odhanaya, haddana inay sadaqo tahay ayaan uga shakiyaa, waanan iska daayaa” ubadkiisa iyo asxaabtiisana sidaa ayuu ku rabeeyey Nebigeenii suubanaa Nabadgelyo iyo naxariis korkiisa ha ahaatee.\nSheekh Maxamed ayaa sheegay in xaaraantu ka mid tahay dembiyadda waaweyn. Todobada dembi ee waaweyn sida dilka, sixirka ayuu Nebigu Calayhi sataalatu wasaalam’e tiriyey, oo ku daray xoollaha Aggoonta iyo ribbada oo la cunno (waa xaaraanta), markaa nooc kasta oo ay yeelato xaaraantu wax sahlan maaha.\nXaaraanta oo la cunno cuqubadda iyo cidhib-xumadda ay leedahay oo laga hadlo dadka faa’iido iyo aqoon ayay yeelanayaan ka digtoonidoodu, halka diinta islaamku ka taagan tahay xaaraanta, iyo meelaha xaaraantu ka soo geli karto qofka si dadku u xusuustaan ka digtoonidooda.\nSheekh Maxamed oo ka hadlayey cuqubadda cunista xaaraantu leedahay ayaa sheegay inay nafta qofka, ehelkiisa, maalkiisa, ummada, wadanka, ama aduunyadiisa iyo aakhiradiisa ama qabrigiisa ku dhici karto, meel u fayow ma jirto. Waxaanu yidhi,\n“Qofkii maal xaaraan ah cunay, naftiisa, ehelkiisa, maalkiisa, ummada, wadanka, aduunyadiisa, aakhiradiisa iyo qabrigiisa intaba way ka ibtilaysaa cuqubadeeda awgeed.”\nCuqubada koowaad ee Nebigu Maxamed Nabadgelyo iyo naxariis korkiisa ha ahaatee. sheegay waa sida xadiiska saxeexa ee Muslim ku sugan oo odhanaya, “Qofku haduu maal xaaraan ah cunno ducadiisa lama aqbalo” mar hadii dhar iyo dhuuni iyo waxii lagu soo koriyey xaaraan tahay. Qofku Ilaahay SW wuu baryayaa, laakiin ducadiisa waxa hortaagan xaaraanta uu cunay.\nCuqubada waxa ka mid ah barako la’aan, wax badan qofku ha haysto haduu doono, laakiin barako ma laha, tiro ha lahaadeen, balse tayo ma laha. Ilaahay SW ayaa aayad inoogu sheegay “Waxii sadaqo ah Ilaahay wuu badiyaa, maalka ribadu ku jirtana wuu barako tiraa (waa xaaraanta).”\nNebi Maxamed Nabadgelyo iyo naxariis korkiisa ha ahaatee, waxa laga weriyay. xadiiskii saxeexaynka “Dhaarta beenta ah ee xoollaha (ganacsiga) aad ku socodsiiso, alaabta waad ku iibin, laakiin barakada ayey ka qaadaysaa.” Maxay badnaantiisu kuu taraysa maal bilaa barako ah oo aad uruuriso.\nCuqubada saddexaad Ilaahay Subxaana wa tacaalaa wuu nacdalaa oo u cadhoodaa qofka xoollo xaaraan ah ururinaya, sida Ilaahay SW aayad inoogu sheegay “Dadka ku iibsanaya ballankii iyo dhaartii ay galeen aduunyo yar, kuwaasi aakhiro nasiib kuma laha, Ilaahay SW, ma eegayo, lama hadlayo, dembigana kama dhaafayo, cadaab kulul-na wuu gelayaa.”\nXadiis saxeexa ku sugan Nebigeenii suubanaa, Nabadgelyo iyo naxariis korkiisa ha ahaatee.waxa laga weriyay, “Ilaahay SW ha nacdalo qofka cunna ribada, ka cunsiinaya ee isugu soo hagaajinaya, karaaniga wax u kala qoraya, markhaatiyada, dilaallada, dhamaantood waa isku dembi.”\nXadiis kale Nebigu CSW waxuu ku yidhi “Ilaahay SW ha nacdalo qofka kala bedela calaamadaha dhulku kala leeyahay”, baloodh, beer, dhulka dadku isu dhowyihiin.\nCuqubada xaaraanta waxa ka mid ah cadaabtul-qabri, sadaqada lagama aqbalayo, weligii masaajido, malcaamado ha dhiso, isagu muu lahayne maxuu saddaqeystaa? Waa xoolahii ummadee! Masiibooyin ayey ummada ku keenta cuqubada xaaraantu, qalbiga qofka xaaraan cunku wuu dhintaa, cibaadaduna dhadhan uma yeelato,waxuu ku dhiiradaa macaasida.\nSheekh Maxamed ayaa sheegay in mudooyinka dambe la arko dad aqoonyahano sheegta oo ka hadla ribadda weyn iyo ribadda yar, xagee ayey jirtaa islaamka?, Ilaahay SW waxuu yidhi “Ka taga dhamaan ribadda” waxa ribada la yidhaahdo ma kala yara hadday shillin tahay iyo hadday malaayiin tahay waa isku mid. Haddaba qofka ribada dadka u xalaaleeya intan oo daliil ayuu jebiyey, islaamnimmadana wuu kaga bixi karaa, marka inuu Ilaahay SW u soo noqdo ayaa ku waajib ah.\nMeelaha xaaraanta laga shaqeysto ama qofka ay ka soo gasho waxa ka mid ah in dadka marka wax laga iibinayo tiradiisa/tayadiisa la yareeyo, xadiis Nebiga CSW ayaa macnahiisu ahaa “Qofkii inna khiyaama innaga mid maaha” dadka ganacsiga iyo baayac-mushtarka ku jira ayuu Nebigu CSw u digayaa, una sheegaya in qofkii na khiyaameeya naga mid ahayn, dhaqanka muslimka maaha.\nWaxa ka mid ah dhul-boobnimmada, oo qofku intuu ku mamo iska qaato, Ama dad haka qaado, ama danta guud haka qaato. Haduu qofku beer banaanka iska xidho oo yidhaahdo dhirteedan xaabo ayaan ka shidanaya, cawskeedana annigaa guranaya, Hantidii ummadu wada lahayd ayuu qaatay, Qofku haduu dhul iska qaato, oo aan loo sharciyayn, oo aannu wax ka dhisin ma laha.\nWaxa ka mid ah dhaxalka aggoonta oo la cunno, Dhaxalkii caruurta aggoonta looga tegay ayey iska cunayaan, ama magtii caruurtu lahayd ayey iska cunayaan caaqilada, Odayaasha reerku oo iska qeybsanayaan waxii qubanaha la odhan jiray, waxa ka mid ah tuugada, nooc kastoo ay tahay, dad baa waxii dayacan u haysta xalaal.\nWaxa ka mid ah amaano qofkii loo dhiibo dafiro, sidoo kale laaluushka oo maalmahan suuqiisu xaami yahay, Marka kursiga la dhaqdhaqaajiyo, dadka madaxdu in badan shacabka ayay laaluushaan si loo doorto. Marka la doortana iyaga ayaa doonaya laaluush ilayn markii hora laga qaadee.\nSaaka waxaan maqlay xildhibaanadii soo baxay midkood oo ku qeylinaya, “Waar Ilaahay SW ka baqa oo laaluushka naga daaya, ma nihin xoolo gowraca oo seyladda lagu kala iibsanayo?\nCodka in la iibsado waa xaaraan, ee ka fogow kuwa Ilaahay SW NACDALAY ee laaluushka qaata? Ilaahay SW ayaa quraanka innoogu sheegay “Dadka ku iibsanaya ballankii iyo dhaartii ay galeen aduunyo yar, kuwaasi aakhiro nasiib kuma laha, Ilaahay SW ma eegayo, lama hadlayo, dembigana kama dhaafayo, cadaab kulul-na wuu gelinayaa.”\n“ Waxa igu Walaahi ah inaan dalka, dadka iyo diinta daacad u ahay” ayuu ku dhaartay, waxaanu ka dambaysiinayaa ii dhiiba. Qofka hadaad markhaati been ah u furtay, oo go’aan been ah wax kaga qaadato, Shaqsiyadaadi halkaa ayay ku dhimatay. Marka waxa waajib ah in qofku ilaashado iimaankiisa, akhlaaqdiisa, ballanka iyo dhaarta uu maray, si aad Ilaahay SW iyo ummada agtooda sharaf ugu yeelato, ugana nabadgasho oo uga fogaato liiska kuwa Ilaahay SW NACDALAY ee laaluushka qaata.


WARBIXIN: Dowladda Federaalka Ah Oo Lagu Leeyahay 8 Bil Oo Mushaar Ah | Baled Weyn Media Center\nWARBIXIN: Dowladda Federaalka Ah Oo Lagu Leeyahay 8 Bil Oo Mushaar Ah\nShaqaalaha Dowladda federaalka ah, Ciidan iyo rayidba waxaa ay dowladda federaalka ah ku leeyihiin mushaar 8 bil ah, sidaasi waxaa lagu ogaaday baaritaan la sameysay .\nCiidamada Militariga iyo Booliiska waxaa ay sheegeen in 3 bil aaney qaadan mushaar, Macalimiinta Jaamacadda umadda oo shaqo-joojin sameeyay todobaadkan waxaa ay ku doodeen in 5 bil aaney arag mushaar!\nMid ka mid ah shaqaalaha dowladda federaalka ah waxay sheegtay in sanadkii hore oo ay shaqaale ka aheyd mid ka mid ah wasaaradaha dowladda, iyada oo dowladda ku tabeysa mushaar 6 bil ah, hadda oo ay Xildhibaan federaalka ah tahayna 2 bil, isku dar lacagta ka maqan 8daas bil, waxaa ay ku sheegtay 10 Kun oo Dollar.\nIska daa ciidanka iyo shaqaalaha rayidka ah, dowladda federaalka ah waxaa ay u baahan-tahay 6 Milyan oo Dollar si ay u bixiso mushaarka 275 Xildhibaan oo dowladda ku leh mushaarka 8 bil.\nWaxaa xusid mudan in shaqaalaha cusub ee dowladda federaalka ah qaadatay wixii ka dambeeyay doorashada madaxweyne Maxamed Cabdullahi Farmaajo aaney weli aysan qaadan wax mushaar ah, qaarkood waxaa ay sheegeen in aaney jirin rajo ka sokeysa Janaayo 2018-ka.\nRa’isul wasaaraha Soomaaliya waxaa shacabka u sheegay in iska daa mushaare uu xitaa bixin-doono lacagta ay xafiisyada dowladda ku shaqeeyaan “Sanadka 2017 bisha December 31 haddii uu ilaahey idmo waxaan ku soo dhameystiri doonaa halkaana waan ka sheegayaa, haddii aad dowladda aad u shaqeyso, inaad mushaarkaagii heshay Janaayo –December. Haddii aad ka shaqeyso xafiis dowladeedna aad heli-doonto lacagta xafiiskaada u ku socdo, oo aad xaqa u leedahay, waxaan ku darayaa in maamulka ani iyo madaxweyne Farmaajo aan mas’uulka ka nahnay in aanu 2017 in aan qarash deyn ah uusan dalka Soomaaliya u keeni doonin”.


Warakii ugu danbeeyay ee tirinta codadka doorashada Itoobiya | Star FM\nHome Caalamka Warakii ugu danbeeyay ee tirinta codadka doorashada Itoobiya\nWarakii ugu danbeeyay ee tirinta codadka doorashada Itoobiya\nTirinta coddodki laga dhiibtay dorashadi shalay looga dareeray dalka itoobiya ayaa wali ka socota inta badan maggalooyinka dalkaasi sida Addis-ababa, Diridhawa, Bahir-Dar, jimma iyo kuwa kale oo badan.\nTani ayaa noqonaysa tijaabadii doorasho ugu horaysay ee uu wajaho Raisul-wasaraha itoobiya Abby Axmad Cali,\nWadanka labaad ee ugu dadaka badan qaraddani Africa ayaa Isniinti, shalay ahayd looga dareeray goobaha codbixinta kadib mudo sanad ah oo dib loo dhigay dorashada guud ee dalkasi sababao la xiriira cabuqa covid-19.\nBalse dibu dhigisti dorashadaasi waxaa qaadacay ururka Tplf ee ka arimin jiray degaanka Tigray ee waqooyiga dalkaasi itoobiya taas oo sababtay in dagaal adag uu ka dhex qarxo dawladda dhexe ee itoobiya iyo maamulki gobalkaasi ee fadhigiisu ahaa magalada Makkale.\nXisbiga haya talada dalkaasi ee PP, oo uu aas’aasay Abby Axmad ayay doorashadani ku soo gashay isaga oo wajahaya caadaadis xoogan oo kaga imaanaya wadamo uu ka mid yahay maraykanka iyo hayadaha u dooda xuquuqda adanaha kawaas oo warbixinadooda ku sheegay in gabood falo ka dhan ah xuquuqda adanaha ay ka dhaceen gobalkaasi intii uu socday hawlgalki milatari ee lagu qaaday gobalka tigrayga ee waqooyiga dalkaasi itoobiya.\nMr.Abby oo xafiiska ugu sareeya Itoobiya, la wareegay bishi April sanadki 2018-ki kadib is casilaadi Raisul warahii hore ee dalkaasi Hailemariam Desaleg, ayaa bilowgi kobaad qaaday talabooyin is aada lagu amaanay oo dhawr ah oo ay kamid ahayeen sidaynti maxabiisti u xirnaa siyaasada, heshiisyo uu la galay jabhado dhawr ah oo ka dagaalamayay dalkaasi iyo heshiiski dhex maray dawladaha itoobiya iyo Eritrea, oo so af jaray colaad mudo 20 sano ah ka dhaxaysay xukumada Addis-Ababa iyo Casmara, taas oo u ku mutaystay 2019-ki in la gudoonsiiyo shahaadada nabada ee Nobel Peace Prize.\nIn ka badan 37-millon oo cod bixiyaal ah ayaa isu diwaan galiyay dorashada itoobiya ee sanadkan sida ay shegeen gudiga dorashooyinka Itoobiya iyaga oo kala doranaya musharixiin kor u dhaafaya 9,000-kun oo loolan ugu jira kuraasta kala duwan ee wadankasi, 46 xisbi ayaa ka qayb qadanaya dorashada sida laga soo xigtay gudiga dorashooyinka dalkaasi.\nItoobiya waxaa dhanka kale hareeyay dagaladda u dhaxeeya qowmiyadaha dalkaasi oo ay kunaf wayeen dad aad u tira badan.\nDegaanada qaar ee dalkasi ayaa bilaabay in ay ku dhawaqaan natiijadda hor dhaca ah ee dorashada iyada oo xisbiga haya talada dalkaasi ee PP, uu hogaanka u hayo cododka ilaa iyo hatan la tiriyay, gudiga dorashooyinka dalkaasi waxay haysta sharci ahaan mudo shan malmood ah oo ay ugu dhawaaqi karaan natiijada dorashada.\nTiro aad u badabn oo cabashooyin ayaa lagu soo waramayaa in loo soo gudbiyay gudiga dorashooyinka dalkaasi oo la xiriira wax isdaba marin iyaga oo ka jawaabaya arinkani waxay shegeen gudiga u xil saaran dorashooyinka inay barayaan cabashooyinka la soo gaar siiyay.\nsadex qof ayaa la dilay kaddib markii weerar lagu soo qaaday goob codbixin ah oo 160 km u jirta magaalada Addis Ababa ee caasimadda dalka Itoobiya isla markaana u dhow hoyga ra’iisal wasaaraha dalkaasi itoobiya.\nmagalooyin kale oo dhawr ah ayaa dhankooda laga soo tabiyaisku dhacayo noocan oo kale ah.\nDeganada Tigrayga iyo somalida ayaa dib loo dhigay dorashadooda.\nPrevious articleWFP oo ka digtay macaluul ay wajahayaan dad gaaraya 43 million


Xidigaha kooxda Real Madrid oo si weyn ugu taageerayo Luka Modric dagaalka uu kula jiro Cristiano Ronaldo – Gool FM\n(Real Madrid) 08 Sept 2018. Wargeyska “Marca” ee dalka Spain ayaa wuxuu shaaca ka qaaday in Luka Modric uu taageera xoogan helyo, kaasoo dhawaan ku guuleystay ciyaaryahanka ugu fiican yurub xili ciyaareedka 2017-2018.\nGarab istaaga ay xidiga kooxda Real Madrid u muujinayaan Luka Modric ayaa yimid kadib dagaalka uu kula jiro haatan laacibka kooxda Juventus ee Cristiano Ronaldo.\nWargeyska “Marca” ayaa wuxuu shaaca ka qaaday in qolka labiska kooxda Real Madrid uu haatan ka socdo olole lagu doonayo in Luka Modric uu markale ku garaaco Cristiano Ronaldo abaal marinta FIFA The Best ee ah xidiga ugu wanaagsan aduunka, kadib markii uu dhawaan kaga soo guuleestay tii UEFA.\nWargeyska “Marca” ayaa sidoo kale soo bandhigay waxa ay ka yiraahdeen arintan qaar ka mid ah ciyaartoyda kooxda Real Madrid waxaana ka mid ah ciyaartoyda ka hadashay Nacho.\n“Luka Modric wuxuu u qalmaa waxa uu ku guuleestay iyo abaalmarinta soo socota, sababtoo ah mar walba waa sida ugu fiican”.\nDhinaca kale macalinka cusub ee kooxda Real Madrid ee Julen Lopetegui ayaa wuxuu isna dhankiisa sheegay inuu ku qanacsan yahay in Luka Modric uu ku guuleysan doono abaal marinta FIFA The Best.\n“Waxaan si buuxda u aaminsanahay in Luka Modric uu u qalmo ciyaaryahanka ugu fiican aduunka ee FIFA The Best xilli ciyaareedkii lasoo dhaafay, waana inuu guuleystaa”.


Ogaden News Agency (ONA) – Haweenka Sacuudiga oo Ugu Dambayntii Gaadiidka Kaxayn Kara.\nHaweenka Sacuudiga oo Ugu Dambayntii Gaadiidka Kaxayn Kara.\nPosted by Wariye Qaran\t/ June 25, 2018\nHaweenka Saudi Arabia ayaa ugu danbeyntii ka gudbay xayiraad mudo dheerba saarneyd, iyaga oo wixii hadda ka danbeeya awooda in ay gadiidka kaxeysan karaan kaddib go’aankii ay gaadhay bishii September ee sanadkii hore Boqortooyada Saacudiga.\nKadib olole arintan looga soo horjeedo oo soo socday ku dhawaad 30 sano ayeey ugu danbeyntii haweenka Sacuudigu ku guulaysteen in ay si iskood ah gadiidka u kaxeysan karaan, taasoo markii hore dalkaa ka aheyd arin mamnuuc ah.\nLoujain al-Hathloul oo si weyn looga yaqaanno dalka Sacuudiga ayaa ka mid aheyd sideed Haween ah oo lagu eedeeyay in ay sameeyeen dhaqdhaqaaq u gaar ah haweenka doonaya in loo madax baneeyo wadidda Gawaadhida.\nSidoo kale Boqortooyada ayaa u ogolaatay haweenka in ay tagi karaan garoomada Kubadda lagu ciyaaro si ay u daawadaan ciyaaraha gudaha dalka Sacuudiga.


Ciidamada Tigrayga Oo Sheegatay Inay Diyaarad Soo Rideen, Qabsadeen Magaalo – somalilandtoday.com\nCiidamada Tigrayga Oo Sheegatay Inay Diyaarad Soo Rideen, Qabsadeen Magaalo\n(SLT-Addis Ababa)-Ciidamada TPLF ee gobolka waqooyi ee Tigray ee dalka Ethiopia ayaa sheegtay inay soo rideen diyaarad millatari, islamarkaana ciidammada federaalka dib uga qabsadeen magaalo, Axaddii.\nSheegashadooda ayaa imaneysaa ayada oo weli dagaalka gobolka uu socda xilli ay dowladda sheegtay Sabtidii inuu dhammaaday, kadib markii ciidammadeeda ay qabsadeen magaalada caasimadda ah ee Mekelle.\nWeli ma jirto jawaab ay dowladda ka bixisay sheegashadan, oo uu ku dhowaaqay hoggaamiyaha TPLF Debretsion Gebremichael, kaasi oo farriin qoraaladeed u diray wakaaladda wararka Reuters.\nSheegashooyinka dhinacyada isku haya gobolka Tigray ayey adag tahay in la xaqiijiyo, maadaama taleefonada iyo qadka Internet-ka ee gobolka Tigray uu go’anaa ama aad u xadidnaa, tan iyo markii dowladda ay ku dhowaaqday dagaalka, 4-tii November.\nAbiy ayaa habeenkii Sabtida sheegtay in ciidamada dowlkadda ay qabsadeen caasimadda Mekelle. Wuxuu sidoo kale wacad ku maray inay soo xiri doonaan oo ay cadaaladda horkeeni doonaan “dambiilayaasha” TPLF.\nHoggaamiyaha TPLF Debretsion ayaa Reuters u sheegay in inkasta oo ay ka baxeen magaalada Mekelle, haddana ay sii wadi doonaan inay dagaalamaan.


Wararka Maanta: Jimco, Sept 7 , 2012-Midowga Dhalinyarada Soomaaliyed oo Siminaar u qabtay Haweenka ku nool degmada Lafoole ee Duleedka Muqdisho\nUgu horreyn waxaa ka hadlay guddoomiyaha deegaanka Lafoole, C/llaahi Jaamac Siyaad oo uga mahadceliyay haya'dda UYS dadaalkeeda ku aadan horumarinta bulshada iyo wacyi-gelinta, isagoo xusay in loo baahan yahay in siminaarada ceynkan oo kale ah lagu qabto deegaanadii horay loogu barakacay oo haatan mid ka mid ah degmo loo aqoonsaday.\nWaxaa uu sheegay in dhibaatooyin fara badan ay ka jirtay degmada Lafoole, xilligii ay dadka u soo barakaceen, waxaana uu xusay in gargaarka bani'aadanimda laga horistaagay dadka deegaanada u dhaxeeya Muqdisho iyo Afgooye u soo barakacay.\n"Halkan markii ay joogeen Nimankii Shabaab ahaa waxaa ogtihiin inay dadka cadaadis ku hayeen, waxayna ahaayeen kuwo aan naxeyn, waxay ka wadeen lacago iyo dhaqaalo ay dadka xoog uga qaadan jireen, iyagoo dhinaca kale u diidayay gargaarka bani'aanimada"ayuu yiri C/llaahi Jaamac.\nGuddoomiyaha haweenka UYS, Deeqo C/qaadir Axmed ayaa sheegtay in Lafoole ay horay u aheyd deegaan dadka ay kusoo barakaceen, isla markaana ay saameeyeen dagaaladii ka dhacay, waxaana ay tibaaxday in dadka ay u baahan yihiin gar-gaar bani'aadanimo.\n"Shalay waxay dhihi jireen hay'adaha sama falka ma tagi karno Lafoole iyo deegaanada kale, maanta waa nabad waana laga xoreeyay kooxihii nabad diidka ahaa"ayay tiri Deeqo C/qaadir oo dhinaca kale ugu baaqday haweenka ku dhaqan Lafoole inay ka shaqeeyaan ammaanka iyo nabadgelyada deegaanka.\nSidoo kale waxaa ka hadlay siminaarka guddoomiye ku-xigeenka dhinaca ammaanka Lafoole, Salaad Aadan Cali oo sheegay in ammaanka degmada uu wanaagsan yahay, isla markaana ay soo dhoweynayaan in Hey'adda ay si joogta ah ugu qabato kulamada.\nMid ka mid ah waxgaradka degmada oo isna ka hadlay siminaarka ayaa sheegay in Al-Shabaab ay ka wadaan degmooyinka Gobolada in caruurta ay ka aruuriyaan Dugsiyada Quraanka, waxaana uu xusay in caruurta ay u adeegsanayaan dagaalada.\nTaliyaha guutada saddexaad ee ciidamada xoogga Soomaaliya Jen. Maxamed Rooble Jimcaale (Goobaanle) ayaa sheegay in deegaanada loo barakacay ay la wareegeen dhamaadkii bishii May, waxaana uu tilmaamay in Al-Shabaab ay dadka ku beereen cabsi, isla markaana qofka ka soo hor-jeesta ay ugu hanjabayaan inay gowracayaan, isagoo ugu baaqay dadka ku nool deegaanada u dhaxeeya Muqdisho iyo Afgooye la shaqeeyaan Ciidamada dowladda.\nWaxaa uu sheegay in ciidamada AMISOM aysan sii joogi doonin deegaanada, isla markaana ay ka tagayaan, waxaase uu tilmaamay in loo baahan yahay in dadka deegaanka ay ka shaqeeyaan ammaanka iyo ciidamada, waxaana uu ugu dambeyn u mahadceliyay Hey'adda UYS oo dadka isu keentay, si ay u wacyi geliso.\nUgu dambeyn waxaa siminaarka hadalo ka jeediyay ka qeyb galayaasha, gaar ahaan Haweenkii ka soo qeyb galay oo sheegay inay ku faraxsan yihiin in loo qabto siminaarkii u horeeyay oo lagu wacyi geliyo, iyagoo xusay in kulamadan ay sare u qaadayaan is dhex galka bulshada.


Guddigii uu magacaabay Rooble oo ka horyimid liiska musharra... - Axadle Wararka Maanta\nMuqdisho (Axadle) – Guddoomiyaha guddiga uu dhowaan ra’iisul wasaaraha Soomaaliya u magacaabay u ololeynta iyo xaqiijinta qoondada haweenka ee 30%, ahna guddoomiyaha ururkra haweenka qaranka Soomaaliya, Marwo Batuulo Sheekh Axmed Gaballe ayaa ka hadashay liiska xubnaha musharraxiinta Golaha Aqalka Sare ee Jubbaland.\nBatuulo ayaa ka hortimid sideeda xubnood ee uu shalay soo saaray Axmed Madoobe, waxayna sheegtay inay saluug ka muujinayaan in hal gabar oo kaliya ay kasoo dhex-muuqato musharraxiinta u tartamaya afarta kursi ee la shaaciyey musharraxiintooda.\n“Hadda waxaa saluugeynaa soo saarista musharraxiinta waayo waxaan aragnay sideed musharraxiin oo lasoo saaray oo hal gabar oo kaliya ay ku jirto,” ayey tiri Marwo Batuulo.\nSidoo kale waxa ay intaasi sii raacisay “Waxba kama qabno in hal gabar ay kasoo baxdo afarta kursi, afarta kalena ay hal gabar kasoo baxdo,”.\nUgu dambeyn waxay ugu baaqday madaxweynaha maamulka Jubbaland, Axmed Maxamed Islaam (Axmed Madoobe) inuu dib ugu laabo liiskaas, isla-markaana uu kusoo daro gabar kale, si loo ilaaliyo qoondada haweenka ee 30% ee horey heshiiska looga gaaray.\n“In kursiga Xaliimo laga reebo ninka la tartamaya ee lagu bedalo gabar kale ayaan codsaneynaa,” ayey markale tiri Marwo Batuulo Sheekh Axmed Gaballe.\nGuddigan ee uu maalmo ka hor magacaabay ra’iisul wasaare Maxamed Xuseen Rooble, isla-markaana ay soo dhoweysay Qaramada Midoobay ayaa ujeedka loo magacaabay wuxuu yahay inuu ka shaqeeyo ilaalinta qoondada haweenka ee 30%, si maamul goboleedyada cadaadis loogu saaro inay xubnaha soo saaraan ay ku jiraan haween.\nWaalaca soo wajahay guddigan ayaa kusoo aadaya, xilli haatan la guda-galo doorashada Aqalka Sare, waxaana ugu horreyn lagu qaban doonaa magaalada Kismaayo ee Jubbaland.


Dhammaan Waxaad u Baahan Tahay Inaad Ogaato ku saabsan macruufka\nMaqaalka aad muujinaysaa laba siyaabood oo ay u gudbiyaan xiriirada, jadwalka taariikhda, SMS, videos, sawiro, muusig iyo barnaamijyadooda ka Android inay macruufka. Read More >>\nVLC waa mid ka mid ah ciyaaryahan warbaahinta ugu caansan oo faa'iido weyn waxaa ka mid ah waa in ay u furan yahay il software. Horumarinta sii si joogto ah la xariirta si ay u sii fiican. Halkan waxa ku yaala dhawr talo si aad Read More >>\nHorumarka joogtada ah ee technology hadda fulinta riyadii dad badan oo isticmaala android la macruufka emulator u android, Read More >>\nDegsado music ee macruufka ama Android si fudud lagu gaari karaa iyadoo la isticmaalayo hababka soo socda. Read More >>\nPosted by | 27.10.2015\nMa waxaad qorsheyneysa inay lasoo wareegto ka Android inay macruufka? Maqaalkani waxa uu ku hoggaamin doonaa sida si ay u gudbiyaan xiriirada ka Android inay macruufka talaabo talaabo ah. Read More >>\nMa rabtaa in aad tirtirto sawiro ku saabsan arrimo deg deg ah? Maqaalkani waxa uu ku siinayaa hab aad u fudud in ay u dhammayn. Read More >>\nmacruufka Photo Transfer kaa caawinaysaa in aad ka qalabka macruufka dajiyaan photos in computer. Kaliya 3 talaabooyin fudud, sawiro ku Camera Roll oo Photo Library wareejiyo Read More >>\nIyada oo ay taasi Manager ugu wanaagsan ee macruufka Photo, waxaad samayn kartaa, sawiro ka / wareejiyo qalabka macruufka ah, baab'iyo sawiradiisii ka qalab macruufka ah iyo sidoo kale. Read More >>\nLumay oo dhan photos halka lagu casriyeeyo aad iPhone ama iPad in macruufka 7? Maqaalkani waxa uu kuu sheegayaa sida inuu ka soo kabsado photos lumay. Read More >>\nWeli raadinaya siyaabo ay u gudbiyaan farriimo qoraal ah ka macruufka 6 ilaa 7 macruufka? Waa sahlan tahay haatan. Tani waxay halkan article aad bixisaa cirfiid xal fudud, waxaa ka. Read More >>\nAyaa laga badiyay xogta ku saabsan qalabka macruufka? Waxaad tahay meesha hadda. Maqaalkani waxa uu doonayaa inuu kula siyaabo qaar ka mid ah lacag la'aan ah inuu ka soo kabsado xogta macruufka ee Mavericks wadaagaan. Read More >>\nMa waxaad wali raadinaysaa siyaabo in ay tirtirto songs on macruufka 6? Waa hagaag, halkan waa hab si cadaalad ah si fudud oo aad ka saari karto oo dhan songs waqti. Read More >>\nMa doonaysaa si ay u gudbiyaan xiriirada ka telefoonka Symbian in aad iPad, iPhone, ama iPod Touch? Maqaalkani waa mid xilkan si ay kuugu hagaan sida loo sameeyo in faahfaahinta. Read More >>\nWaxaa faraxsan in JAILBREAK macruufka aad 6 laakiin badiyay dhammaan faylasha ka iPhone? Qaado fudud, akhri maqaalkan inuu ka soo kabsado files iPhone sida xiriirada, fariimaha, sawiro istareexsan. Read More >>\nMacruufka Best File Explorer for Windows / Mac\nmacruufka File Explorer - Wondershare TunesGo waa sahaminta file macruufka ugu wanaagsan ee dadka isticmaala si ay u sahamiyaan files warbaahinta on qalabka macruufka. Read More >>\nPosted by Emma Shaw | 12.10.2015\nWaxaad isticmaali kartaa Wondershare MobileTrans in ay xogta ka iPhone ah in a phone Google Nexus wareejiyo. Read More >>\nSidee si ay u gudbiyaan xogta ka Acer in macruufka Qalabka? Boggan waxaa ku tusi doonaa talaabo hababka talaabo. Read More >>\nMobileTrans Ka Wondershare, waa ma aha oo kaliya sameeya gurmad iyo soo celiyo qalabka Android jir, laakiin wareejin karaan kasta oo xog kasta. Read More >>\nArticle waxay kuu sheegi sida loo xogta laga qalabka macruufka wareejiyo telefoonada Huawei Read More >>


9 Qaab Oo La Isaga Daaweeyo Caajiska Iyo Wahsiga Badan - Daryeel Magazine\n9 Qaab Oo La Isaga Daaweeyo Caajiska Iyo Wahsiga Badan\nBal qiyaas, waa 2:30 pm galabnimo, ilaa iyo saaka si aad ah oo aan kala joogsi lahayn ayaad u shaqaynaysay, maxaad is leedahay jawigaaga sida uu ahaan lahaa?\nDabcan, indhahaaga wali waa ay soo cadyihiin, waxaad isku dayaysaa inaad howshaada ku sii wadato feejignaan iyo dhiiranaan.\nWakhtiyadaan oo kale, go’aamo liita ayaad qaadan kartaa ama waxaadba dareemaysaa wareer iyo isku dhex yaacsanaan, waxaadna isku dayaysaa inaad ku sii dadaashid in shaqadaadu ay ahaato mid tayo sare leh, sidoo kale aad la kulantid horjoogayaasha wakhtid ee kugu hor gudban. laakiin ma haysid tamar iyo firfircoonaan aan ku xaqiijisid waxa maskaxdaada ka guuxaya\nHadaba si aad u wajahdo mashquulka iyo daalka badan, waxaad u baahantahay inaad enerji heshid kaasoo kugu awoodsiiyo in gaarista goolkaadu uusan carqaladoobin.\nHadaba qoraalkaan waxaan ku eegi doonnaa, yaraanta energiya waxaa sal u ah, waxaan sidoo kale aan ku bayaanin doonnaa sida aad ugu bir-birdhigi lahayd, kuuna iftiiminayaa sida farxad iyo firfircoonaan aad ula qabsan lahayd\nMaxaa sababa ama keeni kara enerji/tamar yaraanta?\nAsbaabo badan ayaa ugu wacan inuu enerjigaaga yaraado, tusaale ahaa waxaa sababi kara: hurdo la’aan, cunto yari, inay kugu yaryihiin fitamiinada qaar, daawada qaar, jimicsi la’aan, walaac ama niyad jab ku haya , dhiiranaan la’aan iyo qaar kaloo badan, balse intaani waa kuwa ugu badan ee gadaal ka riixaya hoosayta tamartaada.\n1. Xalka dhaw\nNaftaada ka dhig mid u heelan u hogaansamidda hababkaan\nJirkeenu wuxuu u baahanyahay biyo si uu shaqeeyo, ha ahaadaan kuwo la is mariyo ama la cabo, markaad biya cabto ama aad isku shubto waxay ka dhigantahay inaad heshay shidaal awood badan, waxayna wax ka taraysaa xasuustaada iyo heerka enerji ama firfircooni ee aad dareemayso\nMarba hadaad dareento in enerjigaagu hoos u sii dhacaayo, horay u gaar shaawirka ama galas dheer oo biyo ah, mac-hadka daraasaadka ee daawada ayaa ku talinayso in raggu ay cabaan 3 liitar oo biyo ah, dumarkuna 2.2 liitar oo biyo ah.\nSi kastaba ha ahaatee, hadii aad cabtid cabitaan aanan biyo caadi ahayn, waxaa laga yaabaa inay ku jiraan waxlo kiimiko kuwaasoo laga yaabo inayba kaaga daraan, tusaale ahaan, bunka waxaa uu xididada iyo maskada ka dhigaa mid fax ah, kaliya mudo yar oo aad u kooban, cabitaanada kale ee sokortu ku badantahayna ayba culays kale kugu siyaadin karaan. Sidaas daraadeed, ha dhayalsan awooda biyaha caadiga ah.\nHadii xafiis aad ku sugantahay, fur daaqadaha xiran si hawada dabiiciga ah u quudiso hoormoonada maskaxda.\nHadii aadan daaqadda furi Karin sababo badan aawadood, waa inaad hubisaa in layrka qolka/xafiisku in uu kuu ifayo, maxaa yeelay iftiinkaasi saa’idka waxuu maskaxdaadu ka dhigaysaa mid soo jeeda oo aad u feejigan. Dhanka kale hadii mugdi iyo qabow aad isku heshid, hurdo iyo haamaansi ayay maskaxdaadu bilaabaysaa.\nXitaa ogsoonoow in iftiinka monitorka kombiyuutarkaaga uu saamayn wayn ku leeyahay soo jeedka maskaxdaada, haduu iftiinku siyaado, hurdadu way sii yaraataa. Hadaba, isku day inaad iftiinka aad ku badiso dhaladaada.\nWaxaa ogaataa in iftiinka maalintii uu qayb ka qaato enerjigaaga, si lamid ahna layrka qolka iyo iftiinta kombiyuutarkaaga waxaa ay iyagana qayb ka qaataan firfircoonida iyo furfurnaanta maskada.\nC. In yar soc-soco\nSosocodka gaaban waxaa uu sare u qaadayaa oksigiinka ay maskaxdaadu helayso\nKu wareeg xaydaabkaa ku xeeran, kaliya wakhti yar oo kooban, hadii aad heli kartid saaxiib kula luga baxsada kaba sii fiican, tanina waxay sare u qaadaysaa nasashada iyo naaxinta oksigiinka maskaxdaada taasoo si aan innaba caadi ahayn uga qayb qaadato kor u qaadidda tamartaada ama firfircoonida\nD. Dhagayso heeso/Muusik\nBal qiyaas marka aad dhagaysato hees kaban ah oo qaaci ah, cod degan iyo miro murti lehna lagu laray, ama muusik jug ah oo raab iyo ciyaar cajiib ahna la saaray. Waxaa hubaal ah in feejignaandu iyo firfircoonidaadu ay afaysmayaan sidii mididii soofeeyay, mooraalkaagu aad ayuu u kacayaa\nMuusigu waxaa uu saamayn qotodheer ku leeyahay heerarka enejigaaga, qaar kamid ah muusiga waxaa ay kaa dhigayaan qof soo jeeda, heegan ah waliba kaa kicinaan culaysa caajiska, halka qaar kale oo muusika kamid ahna aadba ka qaadi karto culays, caro, gocasho/xasuus walaacba kugu keenta ama xiisad kugu dhalisa mararka qaar. Hadba akhristoow heesteed ku toostaa/ fax kaa dhigta, heesteedse ku hurdoodaa ama dhowr sano xasuus ah ku galiya?…..\nMuusiga markaad dhagaysanaysid waa inuusan noqon mid saaxiibkaa ama qofka kula jooga aanan qarbudin dareenkisa, ku dhagayso earphone, sameecadda iska kontrool\nXalka mudduda dheer waara\nWaxaa sidoo kale jira habab kale oo aad feejignaantaada iyo tamartaada aad kor ugu qaadi karto taasoo ah mid wakhti dheer jirayso\nA. Cun cunto isku dheelli-tiran\nCuntada aad cunayso saamayn balaaran ayay ku leedahay sida aad dareemayso, marka aad cunto cundata ay ka badantahay xayrta, sokorta, cusbada iyo walxaha kale ee la halmaala, waxay ka dhigantahay inaadan cunin cunto nafaqaysan taasoo kugu awood siinayso inaad howshaada ugudato sida ugu haboon.\nHadaba joogtee cunista cunto isku dheeli tiran iyo wakhtiyo u go’an cuntada cunista cuntada qaar, cuntada ka qaybqaadata firfircoonida iyo faxsanaanta xiskaaga waxaa kamid ah cuntada fudud, cuntada xayrta(baruurta) ku yartahay, khudaarta noocyadeeda kala duwan, cabitaanada miraha ka samaysan iyo galaaskaaga biyaha ah oo mar waliba ku hoos yaala.\nB. Jimicsi joogta ah samee\nSidoo kale habka ugu wanaagsan ee aad ku hanan karta heerka sare ee enerjiga waxay ku xirantahay inta jeer aad jimicsi samaysid. Daraasaadyo tiradoodu aad u badantahay ayaa so jeedinaya in jimicsigu muhiim u yahay hab nololeed caafimaad san\nJimicsiga joogtada ayaa la xaqiijiyay inuu sidoo kale kor u qaado awoodaada xasuus iyo dareen/ogaal\nSi kaste oo aad mashquul u tahay isku day inaad samaysid jadwal jimicsi maalin waliba.\nC. Ku shaqee Jadwal ama shax maalinle\nSida aad hadba u qorshaysid jadwalkaaga ayaa sidoo kale qayb laxaad leh ku leh enerjigaaga, waxaaba la sheegaa in jadwalku yahay kan ugu muhiimsan ee qofka kastaa u ah dhiirigaiye iyo dhaqaajiye kaasoo u ah tilmaame farta ugu fiiqa shaqada looga baahan yahay inuu qabto saacadda iyo minitka aad joogto. Hadab ha ilaawin inaad minid walibaa aad qorshe u samaysato. Culimada cilmu nafsiga qaarkood waxayba yiraahdaan hadaad leedahay jadwal, aad ayay u yartahay inuu qofku dareemo caajis iyo wareer.\n6 Siyaabood Oo Aad Iskaga Ilaalin Karto Daalka Iyo Caajiska Xilliga Shaqada Wahsiga Iyo Dhibaatooyinkiisa W/Q: Maxamed badel cali ( taqwiim) Qiimaha Caafimaad Ee Saliida Dhaga Yaraha Iyo Sida La Iskugu Daaweeyo Sidee Qofku Isaga Ilaalin Karaa Fakarka Xad-Dhaafka Ah


Garsoore jooga Hawaii oo joojiyay amarka cusub ee socdaalka ee Madaxweyne Trump - Puntland Mirror Believable Media Website\nHomeWorldGarsoore jooga Hawaii oo joojiyay amarka cusub ee socdaalka ee Madaxweyne Trump\nGarsoore jooga Hawaii oo joojiyay amarka cusub ee socdaalka ee Madaxweyne Trump\nMarch 16, 2017 Abdirahman Abdullahi Sheikh World 0\nGarsoore jooga Hawaii oo joojiyay amarka cusub ee socdaalka ee Madaxweyne Trump. [Sawirka: Archive]\nWashington-(Puntland Mirror) Garsoore federaal oo jooga Hawaii ayaa mamnuucay amarka cusub ee socdaalka Madaxweyne Donald Trump, saacado kadib markii amarkaas uu bilaabmi lahaa xalay oo Khamiis ahayd saq dhexe.\nGarsoore degmo oo la dhaho Derrick Watson ayaa sheegay in cadayntu uu muran ka jiro taasoo ay dowladdu sheegtay in mamnuucidu ay tahay arrin la xiriirta ammaanka qaranka.\nAmarka ayaa socon lahaa muddo 90-beri ah, waxaana uu mamnuucaya dadka ka imaanaya lix wadan oo Muslim ah oo kala ah: Soomaaliya, Suuriya, Liibiya, Suudaan, Yeman iyo Iran.\nTrump ayaa ku adkaysanaya in amarkan uu Mareykanka ka joojin doono in ay soo galaan argagixisada, balse dhaleecaynta ayaa sheegaysa in ay tahay tagoor.\nHawaii ayaa kamid ah dhowr dowlad goboleed oo isku dayaya in ay joojiyaan amarka Madaxweyne Trump.\nGarsoorayaasha ayaa ku dooday in sharcigan uu dhibaato u keenayo dastuurka Mareykanka sidoo kalena yahay tagoor lidi ku ah dadka ku sugan halkaas oo kasoo jeeda wadamada la mamnuucay.\nHawaii ayaa sidoo kale sheegtay in mamnuucida Madaxweyne Trump uu waxyeelo u geysanayo dalxiiska iyo awooda qorida ardayda iyo shaqaalaha ajaaniibta ah.\nMarch 7, 2017 Trump oo saxiixay amar cusub oo muwaadiniinta ka soo jeeda lix dal oo Muslim ah looga mamnuucayo soo gelitaanka Mareykanka\nUgu yaraan 25 oo ku geeriyooday qarax is-miidaamin ah oo ka dhacay caasimada Suuriya\nAt least two Puntland soldiers wounded in exchange of gunfire with pirates near Alula coastal area\nXasan Shiikh oo sheegay in fadhiga kowaad ee baarlamaanka uu dhici doono 15-ka December\nMuqdisho-(Puntland Mirror) Madaxweynaha Soomaaliya Xasan Shiikh Maxamuud ayaa cadeeyay in fadhiga kowaad ee baarlamaanka Soomaaliya uu dhici doono 15-ka bishaan December. “Kulanka kowaad ee baarlamaanka waxa uu dhici doonaa 15-ka December, sida qorshuhu yahay.” Xasan [...]


Maxaa kala haysta iskuulada iyo kaniisadaha? | Somaliska\nWaxaa la gaaray waqtigii iskuulada la xiri jiray iyadoo iskuulo badan ay sameeyaan in xaflada xiritaanka ay ku qabtaan kaniisadaha. Arintaan ayaa dood dhalisay sanadihii la soo dhaafay iyadoo Waaxda Baaritaanka Iskuulada (Skolinspektionen) ay dacwooyin badan soo gaareen sanadkii la soo dhaafay. Dacwadaas waxaa ka mid ahaa iskuul ku yaala magaalada Båros oo baadariga kaniisada lagu eedeeyay in uu ducooyin Kiristaan ah goobta xaflada ka sameeyay.\nWaaxda baaritaanada Iskuulada ayaa go,aamisay in xaflada lagu qaban karo kaniisadaha balse ay mamnuuctahay in wax diin ku saabsan halkaas looga hadlo.\nIdaacada Sverige oo wareysi ka qaatay dhowr ka mid ah ardada dhigata iskuul ku yaala magaalada Göteborg oo xafladii ku qabtay kaniisada ayay ardada Muslimiinta ahi sheegeen in aysan wax dhibaato ah u arkin.\nMudaharaad ka dhacay Stockholm\njimcaale brother, waqtigii iskoolada la xeri jirey mala bedeley waayo sanadkii hore 11jun ayaa la xerey hadana iskoolkeena waxu nugu wargeliyeen 30jun inla xeri doono ,,, ma isbedel guud ayaa lugu sameeyey waqtiga la xeri jirey iskuulada\nKhalid waan maqlay in iskuulada la xirayo waqtigaas balse ma maqal war rasmi ah oo sheegaya in waqtiga la badalay.\nkhalid sxb 10 jun ayaa laxirayaa iskuulada taasoo ku aadan jimcaha soo socda


SomaliTalk.com » DHEX-ROORAHA FAGAAGGA IYO TIIGSIGA FARRAARE\nDaabaco | Print | Faafin: SomaliTalk.com: Monday, August 20, 2012 // 5 Jawaabood\nHaddii aanu u martinno akhriska aayadda 33-aad ee suuradda Al-Raxmaan, waxaa inoo muuqanaya aqoon baaxad weyn oo aayaddu ay inoo tilmaameyso. Sida u caadada ah aayadaha quraanka, iyaga oo bilowgii la hadlayey bulsho badow ah oo ku dhaqneyd tuulo ku dhex-taal dhul lama-degaan ah, ayaa misana waxaad moodeysaa in ay maanta soo degatey oo ay la hadleyso dadka ugu garashada sareeya kun-sanadeedkan (Millennium-kan) aanu joogno. Aayaddu iyada oo aadami dhamaantiis u dhawaaqeysa, ayay si gaar ah waxay xilligaan ula hadleysaa kuwa ku xeel-dheer aqoonta dhul-baradka (geology) iyo aqoonta dabiicadda cirarka (Astro-Physics). Waxay hor-dhigeysa xujo culus oo ay ku waantoobaan eebe-inkirayaalka iyo kuwa beeniyey suubanihii Maxamad ahaa (shacni iyo nabadgelyo dushiisa ha ahaatee) meel kasta oo ay joogaan iyo kuwa maanta tilmaamaya in kitaabka quraanka ah uu yahay dib-dhac aanan wakhtiga la socon karin. Bal aanu eegno ereyada aayadda:\n(يا معشر الجن والإنس إن استطعتم أن تنفذوا من أقطار السماوات والأرض فانفذوا لا تنفذون إلا بسلطان .\n(Bulshadii jinka iyo dadka ahaayow, haddii aad awood u leedihiin inaad ka dhex dustaan dhex-roorayaasha dhulka iyo cirarka, bal ka dhex-dusa, kama dhex dusi kartaan illaa aad heshaan awood)\nMucjisada ka dhex-muuqata aayadda oo ay ku af-jebineyso Eebe-inkirayaalka, waxaa xuddun u ah ereyga (Aqdaar), kaas oo naxwa ahaan noqonaya lagu-falaha (objective) ee uu ku dhacayo falka aayadda ee xujada ah. Ereygu waa af-carabi, micnihiisuna waa Dhex-roorayaal. Waana wadar ka taagan ereyga keliga ah ee (Qudr). Dhex-roore (Diameter) waa erey-cilmiyeed la-xiriira aqoonta handasada xisaabta, taas oo ah xariiq xiriirisa laba dhibcood oo ku kala-yaal dacallada sawir handasa wareeg ah (Circle). Si xariiqdu ay u noqoto dhex-roore, waxaa loo shardiyaa in ay dhex-marto xuddunta bartanka kaga taal wareegga. Maahan bulshada ummadaha aadamiga ah oo keliya reerka ay aayaddu u dhawaaqeyso. Reer kale oo sideenaas ummado ah ayay leedahay isa-soo kaashada. Reerkaasi waa ummadaha jinka ah. Aayaddu labada reerood ayay hor-dhigeysaa xujo ah, inta xoog iyo xeelad leysu-geeyo in ay isu-maraan dhibcaha dhex-roorayaasha (Diameters) dhulka iyo cirarka. Iyada oo isla-markaas loo sheegayo in ayan awood u laheyn in ay arinkaas ku guuleystaan. Laakiin haddii xagga Eebe (kor ahaaye) ay ka helaan awood iyo ruqsad ay adeegsadaan, markaas waa ay yeeli karayaan.\nHaddaba si ay inoogu caddaato xoogga xujadan, bal aynu yara milicsanno cabbirka dhex-roorayaasha dhulka iyo cirarka. Waxaa maanta si camali ah loo ogaadey in dhulka iyo fagaagga cirarku (Outer-Space) labaduba ay leeyihiin muuqaalka handasada koobaaban oo ay ka suuragasho cabbiraad dhex-roore. Haddii aanu ku hor-marno cabbirka dhex-rooraha dhulka, waxaanu heleynaa in uu leeyahay laba dhex-roore. Mid ah taag, kaas oo labadiisa dhibic ay qotomaan labada cirif (Arctic & Antarctic), waxaa lagu qiyaasaa 12,713 km. Mid kale oo legdan ayaa isna dhererka dhex-roorihiisa wuxuu ku beegan xariiqda dhul-baraha (Equator) hoosteeda. Waxaa isna dhererkiisa lagu qiyaasaa 12,756 km. Markii dhulka oogadiisa lagu socdaalayo, masaafadaasi maahan mid aad u dheer. Waayo aadamigu maanta waa uu heystaa agab gaadiid ah ee si sahlan uu ugu kala socdaalo masaafo intaas le’eg. Laakiin xujadu waxay tahay in dhulka laga dhex duso oo la-sii dhex-maro xudduntiisa, si loo xasiliyo xariiqda tooska ah ee dhex-rooraha. Dhex-jibaaxa dhulka gudihiisa, iyada oo weliba la marayo xuddunta bartanka ah, waa arin aanan sinaba suuragal u ahayn. Socdaalka ceynkaas ah, jinka iyo aadamigu wuxuu ugu suuragelayaa in labada cirif midkood god dheer la qodo, kaas oo dhererkiisu yahay 12,713 km. Dabadeed cirifka kale la gaarsiiyo. Ama god dhererkiisu yahay 12,756 km. oo ku dhereran dhul-baraha. Markaas ayay xasileysaa xujada aayadda ee ah in dhulka laga dhex-duso.\nSuura-gelid la’aanta arinkaas laba qodob ayaa u sabab ah. Qodob wuxuu yahay cadaadiska dhulka hoostiisa ka jira, kaas oo ah mid aad u culus oo aanan saamaxeyn in noole dhex-maro. Qodobka labaad wuxuu isna yahay heer-kulka kordhaaya mar-kasta oo dhulka gudihiisa la aado, illaa laga gaaro kuleyl la-heer ah kuleyka qorraxda oogadeeda (6.000.87 °C). Waxaa xusid mudan heer-kulka ay darajadiisu tahay 100 °C, in ay biyuhu ku karkaraan. Waxaa halkaas ku cad in labadan reerood ayan heyn awood ay kaga dusaan dhulka iyaga oo raacaya dhex-roorihiisa. Godadka ugu fog oo aadamigu uu dhulka oogadiisa ka qodey waa kuwa uu ku sahmiyo shidaalka (gaaska iyo batroolka). Godadkaas ayaa kooda ugu dheer oo weliba qodistiisa loo adeegsadey teknolojiyada casriga ah, wuxuu gaarsiisan-yahay 14 km. Agabkii oo ama fariisanaya ama gubanaya darteed ayaa intaas ka-badan lala socon waayey.\nHaddii dhex-roorihii dhulka uusan suuragal aheyn in laga duso, bal haddana aanu eegno dhex-rooraha fagaagga cirarka (Cosmos Space). Geeddigii ugu fogaa oo aadamigu uu ku damco in uu ugu kala hayaamo meerayaasha maaxa oogadeena, waa socdaal masaafada hayaankiisu gaarsiisan yahay 230 melyan oo km. Mashruucaas oo ah mid aanan weli fulin, laakiin gacanta lagu hayo ayaa howlihiisii ay waddamo dhowr ah ku guda-jiraan una tartamayaan koodii ku hor-mari lahaa. Waa socdaalka aadamigu ku tiigsanayo xiddigga la yiraahdo Farraare (Mars), ama meeraha gaduudan (The Red Planet). Iyada oo meerahan uu yahay mid isha caadiga ah lagu arki-karo xilliga uu cirku saafiga yahay ayaa taasi waxay sababtey in goor hore jiritaankiisa la ogaado. Aadamigu wuxuu yiqiiney xiddiggan tan iyo taariikhda horteed. Midabkiisa gaduudan darteed ayaa Giriiggii hore waxay u yiqiineen Ilaahii Dagaalka.\nTan iyo qarnigii 17-aad, markaas oo la heley agabka fiiro-tebiyaha ah (Telescope) waxaa kordhayey xiisaha loo qabo in la haleelo ogaallada ku qarsoon Fagaagga bannaan ee dusheenna ah. Gaar ahaan malluugyada nala deriska ah oo meeraha gaduudan uu kamid yahay. Dadaal badan oo ay faco badan iska-dhaxleen dabadeed, waxaa la heley ogaallo hor-dhac ah oo lagu baranayo xiddiggan aanu deriska nahay ee aadamigu damacsan yahay in uu u hayaamo. Haddii aanu is dul-taagno ogaalladaas, waxaanu heleynaa in meerahan gaduudan dushiisa ay muddo dheer ka dhacayeen qaraxyo xooggan, taas oo sababtey buuraha qirada weyn ee dushiisa qotoma. Waxaa dushiisa ku yaal buurta ugu dheer meerayaasha bahda qorraxda. Buurtaas oo aqoonyahannadu ay ku magacaabeen Olympus Mons, ayaa dhererkeedu wuxuu gaarsiisan yahay 24.000 m. Midabka gaduudan ee uu xiddiggan leeyahay waxaa u sabab ah birta oo ku badan ciidda dushiisa saaran iyo dabeylaha xoogga-weyn ee habaaska kiciya. Ciiddaas oo macdantu ku badan tahay ayaa iyada oo xanfar ah waxay ka buuxdaa hawadiisa.\nFarraare waa xiddigga afaraad malluugyada sagaalka bah-wadaagta ah oo qorraxdu ay hooyada u tahay. Malluugyadaas ayaa waxaa leysku yiraahdaa bah-qorraxeed (Sun Family). Isagu waa xiddigga labaad ee ugu yar bahdan. Wuxuu kamid yahay xiddigaha gudaha ku jira oo leysku yiraahdo malluug-dhuleedyo (Terrestrial Planets). Kuwaasi waa afarta xiddig ee ugu horeeya ee xiga qorraxda, una cimilo iyo dhismo dhow dhulka. Afarta xiddig waxay kala yihiin Dusaa (Mercury), Waxara-xir (Velnus), Dhulka (Earth) iyo Farraare (Mars). Malluugyadan afarta ah waa ay ka duwan yihiin kuwa kale oo dhismahoodu ku badan yahay gaasaska. Kuwan afarta ah waxay leeyihiin dhul leh dhagax iyo bir. Cuf-jiidkooduna, marka laga reebo malluugga Cir-jeex, wuxuu ku dhow-yahay midka dhulka. Waxaa kaloo ay leeyihiin biyo gudaha kaga jira iyo hawo (Hydrogen iyo Helium) dusha kaga hagoogan. Culeyska xiddigga Farraare waa 3.833-E24 kg., dhulkuse culeyskiisu waa 5.972-E24 kg. Cufkiisu waa 3.93 g/cm³, cufka dhulku waa 5.52 g/cm³. Cuf-jiidkiisu waa 3.711 m/s², kan dhulkuse waa 9.78 m/s². (http://en.wikipedia.org/wiki/Mars)\nMeesha uu meerahan fagaagga kaga dhaco waxay tahay 1,5 AU (Astronomical Unit), taas oo macnaheedu yahay in uu qorraxda u jiro, cel-celis 227 melyan oo km. Maalintiisu waxay ka dheer-tahay maalinta dhulka 24 saac, 39 daqiiqadood iyo 35 il-biriqsi. Sidaa darteed sanadkiisu wuxuu le’eg-yahay 687 oo maalin-dhuleed ah. Xiddiggu wuxuu lee-yahay bu’ ka sameysan bir, taas oo ay ku hareereysan tahay dabaqado ah dhagxan adag. Dusha oogada ah waxaa kaga huwan dabaqad gaas ah oo ka khafiifsan dabaqadda gaaska ah ee ku hagoogan dhulka. Xiddigga Farraare waa meere cimiladiisu ay u dhowdahay cimilada dhulka, kase yara qallafsan-tahay. Wuxuu la wadaagaa udub-meereysiga (Orbital Rotation) uu qorraxda ku wareegaaleysto, iyo wareegga uu gudihiisa is-wareejinayo. Waxaa kaloo meeraha dhulka uu la wadaagaa xagasha uu ka iisho muddada uu ku jiro sanad-meereysiga. Xagashaas ayaa heerkeedu wuxuu yahay 25.19 °C. Taasi waxay heer-kulkii Farraare ka dhigtaa, xilliga kuleylahana in uu yahay +30 °C, xilliga qaboobahana ay cirifyadu noqdaan −87 °C. Sida aanu soo xusney, waxaa dushiisa ka dhaca dabeylo kala duwan. Marar waxay ka dhacaan degaano gaar ah. Mararna aad ayay u baaxad weyn yihiin oo xanfarkooda wuxuu daboolaa gebi ahaan dhulka meeraha. Taasina waxay dhacdaa mararka uu qorraxda u dhow-yahay. ( Planet Gobblin Dust Storms. Tony Philips. 2001. Science. NASA. Washington – USA).\nFarraare, masaafada ay dhulka isu-jiraan waxay tahay mid aanan sugneyn. Sababtu waxay tahay masaafada ay qorraxda u jiraan oo kala duwan. Dhulku wuxuu qorraxda u jiraa 150 melyan km. Macnaheedu wuxuu yahay 80 melyan oo km. ayuu qorraxda ka xigaa xiddigga Farraare. Taasi waxay sabab u tahay farqiga weyn ee u dhexeeya udub-meereysiga labada xiddig iyo xawaaraha ay ku cararayaan. Muddada ay ku jiraan hayaanka udub-meereysiga, labadan malluug marna waa ay isu soo dhowaadaan, marna waa ay kala fogaadaan. Marka ay isugu dhow-yihiin waxay isu jiraan masaafo gaarsiisan 54.6 melyan oo km. Marka ay isugu fog-yihiin waxay isu-jiraan 401 melyan oo km. Sidaas ayaa cel-celiska masaafada u dhexeysa dhulka iyo Farraare waxay noqoneysaa 230 melyan oo km. Dhul ahaan, dhex-rooraha (Diameter-ka) xiddigga Farraare waa 6.794 km. Wuxuu ka yar-yahay dhex-rooraha dhulka masaafo gaarsiisan kala bar. Farraare wuxuu leeyahay laba dayax oo la-kala yiraahdo Phobos iyo Deimos. Iyagu waxay yihiin dayaxyada ugu yar-yar ee la socda malluugyada aanu bah-wadaagta nahay. Iyagu waxay yihiin dhadhaabyada meereysta (Asteroids). Timaaddada waxaa la filayaa, cuf-jiidka Farraare dartiis in dhadhaabyadaasi ay ku dhacaan xiddigga oo sidaas ay kaga mid-noqdaan dhagxanta meeraha Farraare. Xawaaraha uu xiddiggan ku cararo waxay gaarsiisan tahay 5.027 km/s.\nOgaallada intaas le’eg ee laga heley xiddigga Farraare kuma iman fadhi ku-dirir iyo aragti gurya-noqod ah, ee waxay ku timid maan aanan la hafran iyo dadaallo is-biirsadey oo aadamigu ku tiigsanayay in uu asraarta nolosha ku baadi-goobo. Bartamihii qarnigii tegey waxay ahayd xilligii dayax-gacmeedyadu bilowdeen. Dayax-gacmeedkii ugu horeeyey ee fagaagga ka dusa ee gaara hawada xiddigga-gaduudan waxaa la oran jirey Mariner-4. Markey taariikhdu ahayd 28/ 11- 1964-kii, ayaa wakaaladda NASA ay u dirty in uu sahmiyo malluugga Farraare oogadiisa. Wuxuu hawada xiddigaas meereysanayey tan iyo 8 bilood. Wuxuu soo tebiyey 21 sawir oo uu ka soo qaadey Farraare oogadiisa. Tan iyo xilligaas waxaa jirey dayax-gacmeedyo badan oo halkaas ka soo tebiyey ogaallo xiiso badan. Ogaalladaas ayaa waxay aadamiga ku dhiiri-geliyeen in ay u muhoodaan in ay mar dul-joogsadaan ciidda Farraare.\nMadaxwaynihii Mareekanka George Bush-kii wiilka ahaa, ayaa xilligiisii wuxuu caddeeyey in Mareekanka uu bilaabey mashruuc uu ku tiigsanayo xiddigga Farraare. Kaas oo lagu doonayo in qof aadami ah la dul joojiyo meerahaas. Madax-waynaha Barack Obama, ayaa isagana laba sano horteed wuxuu sheegey, qofka Mareekanka ah ee ugu horeeya in uu ku dul-joogsan doono xiddigga Farraare bartamaha sanadaha 2030. Hankii labada nin waxaa hoos u dhigey hoos u-dhaca dhaqaale ee ku yimid dowladaha reer galbeedka, oo Mareekanku uu kamid yahay. Arintaasi waxay khasabtey shirkadda NASA (National Aeronautics and Space Administration) in ay fur-furto qalabkii ay ugu tala-gashay socdaalka Farraare. Dabadeed waxay xoogga saareen in ay helaan dowlad kale oo ay iska kaashadaan hirgelinta mashruuca. Wakaaladda fagaagga ee Ruushka RSA (Russian Space Agency) ayay noqotey mid iyana dhankeeda uga diyaarsaneyd wada-shaqeynta ceynkan ah.\nWaxaa xusid mudan, waddamada Ruushka, Shiinaha iyo Jabaan in ay hakiyeen fulinta mashruuc ay Mareekanka kaga deyanayeen, kaas oo ahaa in ay qof ku dejiyaan dayaxa oogadiisa. Saddexda dalba waxay u joojiyeen mashruucii ceynkaas ahaa, iyaga oo mid waliba ay dhankeeda tartan uga gashay in ay ku hor-marto sidii ay qof ugu dejin laheyd malluugga Farrare oogadiisa. Ruushka waxaa u muuqata in arintaasi ay suuragal noqoneyso sanadaha 2030-aadka. Deyrtii sanadkii 2011-kii, Shiinaha waxay heshiis la galeen wakaaladda Yurub u qaabilsan fagaagga ESA (European Space Agency). Waxay ku heshiiyeen in ay mashruucaas ka wada-shaqeeyaan. Waxay isla diyaariyeen lix qof oo oggolaadey, meel macmal ah (laboratory) in ay ku maraan tijaabooyinka looga baahan yahay dadka u dhoofaya xiddigga Farraare. Macmalkaas wuxuu ku yaalla magaalo-madaxda dalka Ruushka (Moskow).\nShiinuhu ayaa iyagana doonayaan in ay cir-bixiyeen u diraan Farraare muddada u dhexeysa 2040 – 2060. Waxaa dhiiri-gelinaya xawaaraha uu ku socdo koboca dhaqaale iyo garashada aqoonta teknolojiyada ee dadkeeda. Waxaa kaloo khasbaya baahida ay u qabto aqoonta teknolojiyada ciidameed oo arnitan ay gacan ka geysaneyso. Ninka la yiraahdo Jimmy Xue, wuxuu madax ka yahay xiriirka wada-shaqeyn ee xagga cirka ee ka dhexeeya Shiinaha iyo dalka Sweden. Isagu wuxuu sheegey in marka hore ay shirkado madax-bannaan qabanayaan howsha socdaalka xiddigga gaduudan iyo degaamadii ay ka qabsan lahaayeen. Waxaa jira shirkado ay kamid yihiin Virgin Galactic iyo Planetary Resources, kuwaas oo ku howlan mashruucan dad ku-dejinta xiddiggaas iyo xataa in ay macdan ka soo qotaan oo ay dhulka u iib-keenaan.\nAqoonyahannada ku howlan mashruucan, dhamaantood waxay tilmaamaan cillado iyo shiddooyin u muuqda oo fashilin kara hir-gelinta socdaalkan xiisaha leh. Cilladaha ugu waaweyn ee la doonayo in laga tallaabsado waxay ka imaaneysaa masaafada socdaalka oo dheer (230 melyan oo km.), wakhtiga hayaanka oo badan (sanad iyo bar), qallafsanaanta cimilada la sii dhex-marayo (fagaag aan aqoon loo laheyn), qallafsanaanta cimilada Farraare iyo xanfarka dabeylihiisa oo khalal ku keeni kara dayax-gacmeedka. Bad-baadada nolosha cir-bixiyeennada ayaa waxay tahay waajibka koowaad ee saaran aqoonyahannada baaritaanka ku jira. Midda ay isla-qireen waxay tahay in ay adag-tahay qof aadami ah sidii uu adkeysi ugu yeelan lahaa socdaal sidaas u dheer una halis badan. Waxaa kaloo ay ku howlan yihiin, sidii ay u gaadiidi lahaayeen raashinkii, biyihii iyo hawadii ay cir-bixiyeennadu u baahnaayeen muddada socdaalka.\nHaddii lagu guuleysto in la diro dayax-gacmeedka lagu socdaalayo, dhowr toddobaad oo socdaal ah dabadeed wuxuu ku gaarayaa waddada udub-wareegga uu meeraha guduudan maaxo. Taasina haddii uu qabsado kama uu soo noqon karo illaa uu ka gaaro oogada xiddigga Farraare. Khalal kasta oo muddadaas ku yimaada agabka lagu hayaamayayo, macnaheedu wuxuu yahay in cir-bixiyeennadu ay dhintaan. Sababtu waxay tahay, ma-jirto awood loogu tago oo lagu kaalmeeyo iyo cid u gargaari karta. Mareekanku wuxuu sheegtaa in ay ka dhinteen 17 cir-bixiyeen, muddadii uu ko howlanaa tijaabooyinka aqoonta cirar-baradka. Ruushka ayaa iyaguna sheegta in ay arinkaas uga dhinteen 4 cir-bixiyeen. Waxaa la saadaalinayaa, geerida ka dhalaneysa socdaalka lagu tiigsanayo Farraare in ay intaas ka badnaaneyso.\nWaxaa kaloo cillad ah shidaalka kiimikada ah oo tamar ahaan loo adeegsado gaadiidka gantaallada kor u baxaya. Shidaalkaas oo culeyskiisu uu noqonayo malaayiin kg, ayaa xamuulkoodu wuxuu cusleynaayaa gaadiidka lagu hayaamayo. Si cilladdaas loo yareeyo, waxaa lagu fekerey in awoodda nuclear-ka loo adeegsado shidaalka dayax-gacmeedka. Taasi waxay saamaxeysaa, xamuulkii cuslaa ee shidaalka ahaa meeshiisii in lagu qaato agab kale oo qiimo u leh mashruuca hayaanka. Isla-maarkaas, shidaalka nuclear-ka waa uu ka jaban yahay shidaalka kiimikada ah kana wax-qabad weyn-yahay. Gantaallada nuclear-ka waxay u dhaqaaleynayaan mashruuc kasta oo hayaan ah dhaqaale lagu qiyaasey laba milyaard oo dollar. Aragtida adeegsiga neclear-ka waxay xal u noqotey shidaalkii dayax-gacmeedka ee masaafada dheer lagu gaadiidi lahaa. Laakiin arintaasi xal uma noqon culeyska raashinka, biyaha, hawada iyo agabka kale oo ay cir-bixiyeennada u baahan yihiin muddada ay hayaanka ku maqan yihiin. Agabkaas ayaa wadar ahaan culeyskoodu wuxuu noqonayaa mid aanan loo heleyn gantaal dhulka ka xamaala oo kor gaarsiiya. Aqoonyahannadu waxay cilladdaas kaga gudbeen dhismaha saldhig hawada sare laga dhisey oo ay iska kaashadeen wakaaladaha fagaagga ee Mareekanka iyo Ruushka. Saldhiggaas oo ay ku magacaabeen ISS (International Space Station), waxay ujeeddadu tahay in halkaasna lagu diyaariyo gantaalkii weynaa si markaas hayaanka Farraare uu halkaas uga bilowdo.\nHayaanka udub-meereysiga labada malluug ee kala ah dhulka iyo Farraare ayaa wuxuu yahay cillad kale oo u baahan in laga gudbo. Muddada ay hayaamayaan labadan xiddig marna waa isu soo dhowaanayaan marna waa kala fogaanayaan. Haddaba dayax-gacmeedka waa in lagu beegaa xilliga ay isugu dhow yihiin, si loo adeegsado tamarta ugu yar. Laakiin waxaa dheceysa muddada ay cir-bixiyeennada ku sugan yihiin Farraare, oo lix bilood noqoneysa, hayaanka udub-meereysiga waxaa ka dhalanaya in labadii xiddig ay kala fogaadaan. Haddii markaas la doono in cir-bixiyeennadii ay soo laabtaan, waxay noqoneysaa in laba arimood midkood la sameeyo. Mid waa in la sugto inta Farraare iyo dhulka ay mar kale isu soo dhowaanayaan. Taasina waxay qaadaneysaa 18 bilood oo cir-bixiyeennadii ay ku dul noolaanayaan meeraha guduudan. Arintaasina waxay kordhineysaa khatartii ay ku sugnaayeen cir-bixiyeennada. Aragti kale ayaa jirta oo ah in cir-bixiyeennadu ay u hayaamaan dhanka xiddigga Cir-jeex (Jubiter) ee Farraare ka shisheeya. Markaas waxay raaci karaan meeraha xiddiggaas. Dabadeed iyaga oo raacaya cuf-jiidka (Gravity) Cir-jeex, markii ay Dhulka isu soo dhowaadaan bey u soo tallaabayaan meeraha dhulka. Aragtidaas waxaa ka timid cabsi ah, haddii cuf-jiidka xiddigga Cir-jeex uu noqdo mid si buuxa u jiita dayax-gacmeedkii, waxay noqoneysaa in laga quusto cir-bixiyeennadii oo ay ku libdhaan ciidda xiddigga Cir-jeex.\nHowsha aanu qallafsanaanteeda intaas ka ogaaney, waxaa loo marayaa hayaan lagu tiigsanayo xiddig inala-deris ah. Si loo fahamo aayaddii inagu xujeysey dhex-rooraha fagaagga ciriarka, aynu aragti ahaan u soo qaadanno hayaanka xawaaraha iftiinka (Light Speed). Waxaa lagu qiyaasaa in uu gaarsiisan yahay 299,792,458 m/s (290,000 / s.). Iftiinka qorraxda ka soo socdaala, wuxuu dhulka inoogu yimaadaa 8 daqiiqadood. Meerayaasha bahda qorraxda wuxuu kaga baxaa 5 saacadood. Dabadeed bannaan cidla ah ayuu iftiinkaas ku socdaalayaa isaga oo xawaarihiisii ku cararaya muddo 4 sanadood ah ayuu wuxuu ku gaarayaa malluugyada caa’ilad malluugyo ah oo u muuqaal eg bahda-qorraxda. Aqoonyahannadu waxay ku magacaabeen Epsilon Eridani System. 1,000 sano oo xawaaraha iftiinka, waxaa lagu gaarayaa xadka cir-jiidka caanaha (Milk Way Galaxy), kaas oo la qiyaasayo in ay ku urursan yihiin 200 oo belyan oo xiddigo ah. Indhaha aadamiga waxay arki karaan 2,500 oo kamid ah, waa markii uu cirku saafi yahay. Xawaaraha iftiinka, 5 melyan oo sano dabadeed ayuu wuxuu ka gudbi karaa 30 cir-jiid oo keliya. Waxaa la rumeysan yahay, tirada cir-jiidyada fagaaggu in ay ka badan yihiin tirada ciidda.\nHaddaba halkaas ha inoogu caddaato, fagaagga bannaankiisu ay baaxaddaas le’eg-tahay, in ayan suuragal ahayn in dhex-roorihiisa la haweysto. Sidaasna waxaa ku dhaboobey caajiska lagaga sugan yahay xujadii la hor-dhigey gaalo hore iyo gaalo danbe. Kuwa islaamnimada sheegtey ee rumeeyey Eebe (kor ahaaye) iyo kitaabkiisa, iyagana su’aal ayaa hor-taal. Bulsho islaam ah oo awoowayaashood ay iska dhaxleen akhriska aayadda ceynkaas u hadleysa iyo bulsho awoowayaashood ay beeniyeen aayaddan, labadaas bulsho mid-keebaa mudan higsashada il-baxnimo iyo aqoon lagu naalloodo ?.\nGobonimada dararteedu waa inay na deeqdaaye\nDayaxaa cirkiyo reerahaas degaya guudkeena\nDigsigaa lalaayiyo sancada dunidu dhiillootey\nDadku waxay ku gaareen aqoon durugtey weyaane\nDurduradeeniyo wabiyadoo wada dareeraaya\nDibaddaad ka baridaan waxaad daanka gelisaane (Cali Cilmi Af-yare)\n5 Jawaabood " DHEX-ROORAHA FAGAAGGA IYO TIIGSIGA FARRAARE "\nC/fitaax Xiddig says:\nA.S.C. dr. SAADAQ ENOW. sln kadib aad iyo aad baad u mhdsnthy midda kale waxaan kaa codsaneynaa inaad noo dhameestirtid qeybaha ka harsan daagaalkii 2aad ee aduunka SND. WORLD WAR II Mhdsnd qeebta 27aad noo dhameestir weerarkii talyaaniga ee Giriiga. mhdsnd in bdn.\nSunday, September 2, 2012 at 10:08 am\ndiktoor saadiq allah ahakaa baal mariyo qoraaladada cilmiga ubadan waxaan jeclaan lahayn in aad noo kordhiso icjaazka cillmiga ah\noo runtii meelaha soo malidu ka liidato ah alaah haku xafido cilmigaga ha kuu barakeeyo waxaa hubaal ah in qoraaladan loo aayidoono\nabdinor adan madoobe says:\nSaturday, September 1, 2012 at 7:18 pm\nasc dr saadiq salaankabacdi waxaan kuleeyahay ilaaheey hakuu barakeeyo cilmi gaaga caqligaaga maskaxdaada diintaada caruurtaada iyo ehelkaaga waxaan kaa codsaneynaa dadaalkaaga kuwajahan kor uqaadis aqoonta iyo wacyiga umada soomaaliyeed sii labajibaar waayo baahi intaa kabadan ayeey u qabaan in luuqadooda ey ku helaan macluubaad badan oo kala badalan qaasatan oo u badi icjaaz al quraan oo mar mar mowduucyada nooga soo qaad heyatul icjaaz alquraan ogowna waxaan kamid ahay dadka marka ey galaan somalitalk karaadiya maqaal aad qotey www\nSunday, August 26, 2012 at 5:05 pm\nshiiku diktoor saadiq allah hakaa abaal mariyo qoraalada qiimaha leh ee aad markasta noogu faa’iidayso gaar aan waxaad tahay qooraaga keli ah ee badanaa qora icjaaska cilmiga ah oo runtii soomalidu aad uga liidato\njazaakalah kheeyr wxaan jeclaan lahayn in aad noojoogtayso.\niyo in aad daabacdo si aan u iibsano guryahana u dhigano ilmahana u barno jazaaklah kheyr marlabaad\nahmed faarax kilwe says:\nascww Dr.saadiq eenow marka hore ilaahay ajar iyo abaal aan lasoo koobi karin hakaa siiyo waxaad nadeeqsiisay aqoon iyo afkaar aad iyo aad aan ula yaabay markaan akhriyay runtii waxaan ilaahay kaaga baryaayaa inuu ku waafajiyo intaa iyo in kabadan kuuna naxariisto dhiggaa oo kalana ilaahay noo badiyo.\nDre suaasha aan rabo inaan kuweydiiyo waxa tahay waxaan ahay nin ardey jaamacadeed ah waxaan joogaa dalka suudaan waxaan kaa codsanayaa inaad isiiso naseexadaad siin lahayd wiilkaaga oo ardey ah oo ku jira jaamacad xagga dadaalka waxbarshada,baaritaanka iyo wax akhriska?\nwaad mahadsantahay Dre waana kuu ducaynayaa inbdn.


Muuqaal: Qarax ismiidaamin ah oo ka dhacay Muqdisho iyo Ciidan ku dhintay | Entertainment and News Site\nHome » News » Muuqaal: Qarax ismiidaamin ah oo ka dhacay Muqdisho iyo Ciidan ku dhintay\nMuuqaal: Qarax ismiidaamin ah oo ka dhacay Muqdisho iyo Ciidan ku dhintay\ndaajis.com:- Faah faahin ayaa ka soo baxaya weerar is qarxin ah oo maanta barqadii ka dhacay Warshadii nacnaca oo ku taal degmada Wadajir, halkaasoo ah xero ciidan oo ay leeyihiin Ciidamada Milateriga Soomaaliya.\nWeerarkan ayaa waxaa fuliyay nin xirnaa jaakadaha xirna, kuna labisnaa dareyska ciidamada milateriga, kaasoo isku dhex qarxiyay gudaha xerada.\nIllaa 10 askari oo ay ku jiraan labo sarkaal ayaa la xaqiijiyay inay ku dhinteen qaraxa oo dhacay, xilli uu dhamaaday tababar subaxa hore ka socday xerada.\nSidoo kale in ka badan 10 askari ayaa ku dhaawacmay qaraxa, kuwaasoo la geeyay isbitaal ay leeyihiin ciidamada Milateriga.\nWararka ayaa sheegaya in ninka xirnaa jaakadaha qarxa uu isu ekeysiiyay ciidamada tababarka uga socday xerada, waxaana uu beegsaday ciidan iyo saraakiil meel fadhiyay.\nAl-Shabaab ayaa sheegatay mas’uuliyada weerarka is qarxinta ee ka dhacday xerada ciidan, waxaana ay tilmaameen inay ku dileen illaa 25 askari oo ay ku jiraan saraakiil iyo tababarayaal.\nMa jirto wax war ah oo ka soo baxay Taliska Milateriga oo ku aadan weerarka is qarxinta ee lagu qaaday xerada ciidan.\nWaa weerarkii labaad oo lagu qaado Ciidamada Milateriga, waxaana shalay weerar ismiidaamin ah lagu qaaday Kolonyo uu la socday Taliyaha cusub Ciidamada xoogga dalka Jen, Maxamed Axmed Jimcaale Cirfiid, kaasoo shalay un uu xilka la wareegay.\nWeeraradan ayaa ku soo aadaya, iyadoo Madaxweyne Farmaajo uu ku dhawaaqay dagaal ka dhan ah Al-Shabaab, iyadoo is bedel guud lagu sameeyay Taliyeyaasha ciidamada.\nAl-Shabaab ayaa kordhiyay weerarada ay ka geysanayaan magaalada Muqdisho, tan iyo markii la doortay Madaxweyne Farmaajo horaantii bishii February, waxaana ammaanka magaalada Muqdisho uu noqonayaa mid faraha ka sii baxayaan, dilal iyo qaraxyada oo sii badanaya awgood.\nPosted by Bulsha Arrimaha Bulshada, Published at 00:51 and have


Maalinta caalamiga ah ee cirib-tirka saboolnimada | Radio Himilo\nHome / Maalmaha Caalamiga / Maalinta caalamiga ah ee cirib-tirka saboolnimada\nPosted by: Ahmed Haaddi October 18, 2021\nInkasta oo halbeegyada lagu cabbiro saboolnimada lagu kala duwan yahay, haddana marka aan fiirino midka ay qaadatay Qaramada Midoobay, waxaa sabool la dhihi karaa ruuxa dakhliga soo gala maalintii uu ka yar yahay hal doolar iyo bar, haddii ay tahay mid darran na waxaa la eegtaa 1.90 centi oo shilikeenna Soomaaliga u dhiganta ku dhawaad 47-kun.\nsida ay sheegayaan qiyaasaha Qaramada Midoobay, 689 million, ayaa ka gudbay diilinta saboolnimada, taasi oo ka dhigan in dadyowga adduunka 9.2% ay ku nool yihiin xaalad ay dag tahay inay helaan nolol maalmeedkooda.\nTiradaasi waxaa ku korordhay in ka badan 120 milya oo qof, wixii ka danbeeyay markii uu dillaacay cudurka aafada ah ee Covid-19, kaasi oo dhaawac xoogan u geystay dhaqaalihii dunida, si gaar ahna saameyn taban ku reebay ganacsiyadii yar-yaraa oo malaayiin qof ay ka maareyn jireen noloshooda.\nWaxey saboolnimadu wax yeeleysay caafimaadka ruux, bulshada iyo guud ahaanba dalalka ay ka jirto, malaayiin ruux ayaa na maanta ka cabanaya xaalado caafimaad darri oo ka dhashay saboolnimada, sida cudurada Duumada, Tiibishada iyo Koleeraha?ADISka oo sanadkii soo rita 14 milyan oo qof oo faqiir ah.\n192-ka milyan ee ruux ku shaqa la’aanta ah dunida, waxaa badankood ku abtirsadaan bulshooyinka saboolka ah, taasi oo u fududeysay inuu qofku galo danbiyo isaga oo raaadinayana waxa uu quuto maalinkii. Sida ay muujineyso daraasad la sameeyay na shaqo la’aanta waa shidaalka ugu xoogan ee huriya falal danbiyeedaya ka dhaca dunidan, waxaana badankood ku kaca da’aada u dhaxeysa 15 illaa 24 jir.\nDadka ugu badan ee saboolnimada ka jira dunida ay saameyn taban kaga tagtay waa jiilkii loo baxsan lahaa berrito, kuwaasi oo u dhinta xaalado ka dhashay noloshaasi, tusaalle, sanadkii ku dhawaad 10 kun oo carruur ah ayaa u dhinta sabab la xiriirta hooy xumo.\nSi dhibaatooyinkaasi xal loogu helo ayaa golaha loo dhan yahay ee Qaramada Midoobay qaraar kusoo saareen 22 December 1992-kii, maalinta caalamiga ah ee cirribtirta saboolnimada oo loo asteeyay 17ka Oktoobar.\nSi loo gaaro yoolka Cirribtirka saboolnimada ee 2030-ka, waxaa la qabtaa maalintan kulamo lagu baahinayo farriinta ah “Dib u dhis wanaagsan” balse taasi macno gaar ah uma laha kuwa la nool saboolnimada ee la daalaadhaca nolol maalmeedkooda.\nSi loo ballaariyo ayaana sanadkan hal ku dheg loo qaatay Iskaashi ayaa lagu gaaraa cadaalad bulsho iyo degaan loo dhan yahay.\nNext: Antonio Conte oo diidi kara shaqada Newcastle United


Kaalinta Bukaan-la-roorayaashu ay kaga jiraan gargaarka deg-degga ah. | HimiloNetwork\nPosted by: Zakariya in Wararka September 26, 2017\t0 277 Views\nMuqdisho (Himilonetwork) – Dad badan waxay aalaaba anbalaasta ku qeexaan gaadiid afar lugood leh oo loo adeegsado in lagu daabulo dhaawaca iyo kuwa xanuunsan. Xaqiiqdii, ereyga ambalaas waxaa loo qeexi karaa mid guda ballaaran. Kuma koobna oo kaliya gaari dhigaha kore ku sita codbaahiye iyo ganbaleel – dhexdana uga cabaysan qalabkii lagula tacaali lahaa dhibanaha u baahan gargaarka degdegga ah.\nPrevious: Gabar Jiir u karisay qoyska ay ku shaqeyso si ay kaga aarsato!\nNext: Maqaal – Nidaamka Calmaaniyadda Qabiilka.\nQormo – Dal-jir Dadkiisa ka didaya miyaa Dalkiisa dhowri kara?!\nCaddaan shan sano Madow addoonsanayay oo lagu xukumay xabsi 20 sano.


Manchester United oo kansashay kulankii ay shalay la ciyaari lahayd Stoke City & Sababta kulankan loo baajiyey oo walwal hor leh abuuraysa – Gool FM\n(Manchester) 10 Juun 2020. Kooxda kubadda cagta Manchester United ayaa kansashay kulankii saaxiibtinnimo ee ay la ciyaari lahayd shalay Stoke City kaddib markii macallinka naadiga Stoke laga helay caabuqa COVID-19.\nMan Utd ayaa lagu qasbay inay baajiso ciyaartii saaxiibtinimo oo ay kula ciyaari lahaayeen Stoke City garoonkooda tababarka Talaadadii shalay kaddib markii tababarihii kooxda Championship-ka ee Michael O’Neill laga helay faafaha Coronavirus.\nWarbixin ay soo saartay kooxda heerka labaad ayaa lagu yiri: “Stoke City waxay xaqiijin kartaa in tababare Michael O’Neill uu ku dhacay Coronavirus kaddib baaritaannadii la sameeyay Isniinta (June 8).\n“O’Neill lagama helin xanuunkan shantii baaritaan ee hore, haatan waxa uu geli doonaa karantiil, isagoo xiriir dhanka qadka ah la sameyn doona ciyaartoydiisa iyo shaqaalaha tababarka.\n“Caawiyaha Tababaraha ee Billy McKinlay ayaa sii wadi doona tababarka, iyadoo Stoke City ay isku diyaarinayso kulanka ay la leedahay Reading ee 20-ka bishaan June.”\nDhinaca kale kooxda uu hoggaamiyo macallin Ole Gunnar Solskjaer ayaa soo kabasho deg deg ah u rajaysay macallinka Stoke, waxaana arrintani ay abuuraysaa walwal hor leh oo ku aaddan in weli uusan dalka Ingiriiska ka suulin faafaha Coronavirus.\nKooxda Manchester United ayaa maadaama ay kansashay kulankii Stoke, haatan waxa ay kulan saaxiibtinnimo isbuuca soo socda ku ballansadeen West Brom.\nGaroonka Old Trafford kooxda ka arrimisa ayaana kulankeeda ugu horreeya ee dib u soo laabashada horyaalka Premier League waxa ay 19 bishaan June la ciyaari doontaa naadiga Tottenham oo uu wato macallinkoodii hore ee Jose Mourinho.\nArsenal oo ka mid ah shan kooxood oo ka wada dheela Premier League, kuwaasoo wada doonaya saxiixa Kabtanka PSG ee Thiago Silva


Waqtiga Akhriska: 5 daqiiqo aad wada ogsoon Sida, Venice waa magaalada ugu gaara farxad ee Yurub oo dhan, haddii aanay dunidu. Talyaaniga ayaa waxaa sameeyey oo gebi ahaanba ka mid ah kanaalada iyo aayado yar, kuwaas oo dhammaantood ku seexanaysaa jasiirad. Tani waxay magaalada ka dhigtay mid ka mid ah…\nWaqtiga Akhriska: 4 daqiiqo Europe soo saarta oo gubtay, lacagta ah oos kafeega, waxa ay leedahay Dukaamada ugu fiican iyo makhaayadaha ee Europe. Waa Mecca kafeega jecel iyo saraaxad, wax weyn ka badan oo kaliya in. dhaqanka Cafe waa daaqad dunida. Waxaan doondoono…\nWaqtiga Akhriska: 5 daqiiqo Naples waa ku yaab ah, magaalada Talyaani ka sugayeen. Waxaa lagu buuxiyey hills, dhismayaasha qadiimka ah, iyo yaabab yar iyo cute kale. Waxaa muhiimad ahaan waa magaalada ugu fiican Talyaani ee qof kasta oo raba in ay la kulmaan ruuxa dhab ah Talyaani iyo safarada maalinta ugu wanaagsan ee ka Naples. Si kastaba ha ahaatee,…\nWaqtiga Akhriska: 5 daqiiqo Florence waa meel la yaab leh in tiirka iyo waxaa jira in la sameeyo tons. laakiin, haddii aad raadinayso in ay u ganay ka baxsan caasimada this, waxaan ku helay kugu daboolay. Waxaa jira qaar ka mid ah meelaha la yaab leh si ay u booqasho in ay yihiin oo keliya tareenku ka Florence iska. halkan…\nWaqtiga Akhriska: 4 daqiiqo Waa ay adag tahay in ay doortaan kaliya 5 Maalinta Easy safarada From Milan By tareenka si ay u share aad la. caasimada fashion Italy waxaa waari la doorasho ee dalxiiska ee booqanaya. Ma aha oo kaliya waxaa ka buuxda fashion, laakiin waxa ay leedahay taariikh cajiib ah, architecture iyo qurux…\nWaqtiga Akhriska: 5 daqiiqo Europe dhiiri fanaaniinta iyo filim oo dunida ku baahsan, sidaa darteed waa yaab ma laha in ay soo jiidata sameeyayaal film si isku mid ah! Baro 5 Meelaha Filimka Caanka ah ee Yurub oo aad u dhigatid ciidahaaga iyo nashaadaadkaaga si aad naftaada ugu quusato filimada aad ugu jeceshahay fasaxa ugu fiican Yurub…\nWaqtiga Akhriska: 4 daqiiqo Milan si Rome By tareenka ama Rome si Milan waa waayo-aragnimo fudud oo hufan. In aan ku xuso qurux badan! Waad qaadan kartaa tareen ka jaban kaasoo qaadan kara waqti ka dheer 3 hours but that Trains from Milan to Rome allows you to jump off at…\nWaqtiga Akhriska: 4 daqiiqo Europe waxaa ka buuxa qaar ka mid ah Waddooyinka Most Beautiful. From ugu qatarsanaa oo midabo si aan caadi ahayn u. Qaar ka mid ah Most Beautiful Waddooyinka In Europe waxaa hore u helay oo si fiican u habaysan on track dalxiiska, laakiin kuwo kale ay dhab qarsoon GEMS in kaliya…


Allgedo.com » Faah Faahin: Ciidamada dowlada oo dul degay Jowhar Home\tAbout\nHome » News » Faah Faahin: Ciidamada dowlada oo dul degay Jowhar Print here| By: allgedo.com:\nJawaabaha waa la xiray Ciidamada dowlada Soomaaliya iyo kuwa Amisom ayaa kusii dhawaanayaa degaano katirsan gobolka Sh/Dhexe.\nCiidamdan oo aad uhubaysan ayaa gaaray degaanka Qalimow oo qiyaastii 30KM ujira Magaaladda Jowhar.\nSaraakiil katirsan ciidamada dowlada ayaa sheegay in saacadaha soo aadan ay gaari doonaan xarunta Sh/Dhexe ee Jowhar.\nDhanka kale Al-Shabaab ayaa abaabulo dagaal ka wada Magaaladda, iyagoo ugu yeraya shacabka in ay dagaalamaan.\nDad kusugan Jowhar ayaa AOL usheegay in Shabaab ay ciidamo badan dhoobeen gudaha magaaladda ayna bambooyin ku aaseen wadooyinka magaaladda laga soo galo.\nJowhar ayaa kamid ah magaalooyinka yar ee ay haatan Shabaab kaga sugan yihiin goboladda dalka.


”Waxaan wataa gaarigayga, waxaana marayaa wadada Maka Al Mukarama!” – Kaddib maxaa na dhex maray aniga & ASKARI ma nexe ah?!! | Hadalsame Media\nHome Madadaalada ”Waxaan wataa gaarigayga, waxaana marayaa wadada Maka Al Mukarama!” – Kaddib maxaa...\n”Waxaan wataa gaarigayga, waxaana marayaa wadada Maka Al Mukarama!” – Kaddib maxaa na dhex maray aniga & ASKARI ma nexe ah?!!\n(Muqdisho) 12 Dis 2019 – Waxaan watay baabuur nooca raaxada, wadada Maka Al Mukarama, Isgoyska Dabka ayaan marayaa si dareen la’aana sababtuna waa jawiga maalinta oo aad iigu wanaagsan. igama qasna oo waan faraxsanahay dareen cabsina gabi ahaanba iguma jiro, laakiin waxaan filayn ayaa hortayda iiga muuqda.\nWaa askari qoriga kusoo fiiqaya dhankayga uu i joojinayaa weliba si cadho leh, daaqada muraayada ayaan dejiyey si aan isku maqalno hadalkiisana waxaa ka muuqata cadho aad u daran, wuxuu leeyahay soo deg, intaas cay ayaa socota, intaan degayey iguma simin oo shaatiga intuu i qabtay ayuu xoog iiga soo saar baabuurka. Sarkaalka ka sareeya iyo ciidan kale ayaa meel halkana taagan oo ninka igu daawanaya.\nWuxuu i dhahay keen aqoonsi, igama sugine haddana degdeg ayuu ii dhahay dariiqan markaad soo maraysid ma adaa iska leh, haddana waa igu sii qayliyey oo dharbaaxo ayuu igu dhuftay, cid igala hadlaysa ma jirto, inta uu i kala tuuray ayaan dhulka ku dhacay, qoriga ayuu wadnaha iga saaray, naxdin iyo argagax weynaa! waan yaabanahay oo cid weli iga qabanaysa Askarigan ma jirto! intuu qorigii cabeeyey ayuu saddex xabo oo israaca riday, waan soo booday oo kor ayaan u soo kacay waxaanse farxay markaan arkay inaan sariirta saaranahay. Alxamdu.\nXamar sheekadan oo kale ayaa ka jirta nin walba wuxuu habeenkii ku riyoodo ayuu maalintii run kaaga dhigayaa saasna waxaad ku nacaysaa bulsho dhan oo riyo lagugu nacsiiyey.\nWaxaa Qoray: Garaad Yaasiin H. Ismaaciil\nPrevious article”Aan ku qarxinno masaajidda iyagoo dukanaya!!” – Koox taageersan SD oo la helay iyagoo tashanaya & dadka ay u tashanayaan!\nNext articleImaaraadka iyo KENYA ma ka dhab baa heshiisku mise dhagar hor leh ayay wadaan?! (Maraykanka oo ku baraarugey fowdada Imaaraadka)


Ogaden News Agency (ONA) – Ururka Haweenka Ogadenya faraca Norway iyo Jaaliyadda Norway oo Arima Muhiim u ah ka Shiray\nUrurka Haweenka Ogadenya faraca Norway iyo Jaaliyadda Norway oo Arima Muhiim u ah ka Shiray\nUrurka Haweenka Ogaadeenya ee Norway oo fulinaya barnaamijkii shirweynaha haweenka ee Denmarka ayaa shir bileed ku kulmay. Shirka ayay haweenka jaaliyadda waxay ku falanqeeyeen doorka ay Ka qaadan karaan Horumarinta & isku xidhka haweenka Ogaadeenya ee caalamka ku firirsan, qorshe sanadeedka haweenka Ogaden ee Norway iyo dhameystirka dhismaha ururka.\nGudoomiyaha Ururka Haweenka ee Norway marwo Dhool Cabdiraxmaan Khaliif ayaa haweenka ku boorisay in ay dardargelin ku sameeyaan hawlaha jaaliyada si dhibka iyo tacadiga Dadka reer Ogaadeenya ay qabaan dhakhso loo Soo afjaro.\nWaxaa sidoo kale shalay kulankoodii bilaha ahaa isugu yimid jaaliyada soomaalida ogaadeenya ee Norway. Kulankan oo jaaliyada bishiiba mar ay isugu timaado ayaa looga hadlaa xaalada guud ee bulshada ogaadeenya ee Norway ay ku sugantahay.\nShirka ayaa waxaa lagu furay aayadaha quraanka kariimka ah & wacdi uu Soo jeediyay sheekh Cabdi naasir. Waxaa kale oo warbixin dal & dibad kasoo jeediyay gudoomiyaha jaaliyada ogaadeenya ee norway Mudane Khaliif Cabdi Cali oo xubnaha ku booriyay in loo midoobo sare uqaadida hawlaha jaaliyada.\nWaxay xubnaha Jaaliyada ku ansixiyeen barnaamij sanadeedka jaaliyada ee 2015 taas oo falanqayn kadin si wadajir ah loo ansixiyay. Shir bileedka jaaliyada ayaa wuxuu kusoo dhamaaday jawi aad u wanaagsan oo xubnahana Ka raali ahaadeen.


Turkiga oo hub casri ah oo nooca la hago ah ka iibinaya dal ka tirsan NATO | Hadalsame Media\nHome Arrimaha Caalamka Turkiga oo hub casri ah oo nooca la hago ah ka iibinaya...\nTurkiga oo hub casri ah oo nooca la hago ah ka iibinaya dal ka tirsan NATO\n(Ankara) 11 Abriil 2020 – Hay’adda horseedka ah ee agabka millateriga farsamaysa ee ASELSAN ayaa dal ka tirsan Gaashaanbuurta NATO ka iibinaysa hub ku shaqeeya hannaanka remote-ka.\nSida ku cad war kasoo baxay shirkaddan, waxaa agabka dalkan laga iibinayo marka laga soo tago hubka remote-ka lagu hago, sidoo kale ka mid ah hannaanka dabka sheega oo casri ah.\nWaloow aan si gaar ah loo carrabaabin dalka NATO ka tirsan ee agabkan laga iibinayo, waxay tirada dalalka guud ee doonaya hubka noocan ah ee ilaa iminka qandaraaska la galay ASELSAN ay gaarayaan 20 dal, lamase sheegin inay dalalkaasi ay sidoo kale NATO, lama se sheegin inay kulligood NATO yihiin iyo in kale.\nASELSAN ayaa ilaa iminka dunida ka iibisey ilaa 3,000 oo ah hubka lagu hago remote-ka oo ah hannaan casri ah.\nHubka remote-ka lagu hago ee RCWS, ayaa iskugu jira noocyo badan, sida gantaalaha, madaafiicda goobta, qoryaha culus ee darandoorriga ama darandoorri xigeenka u dhaca iwm.\nPrevious articleImaaraadka oo $3 bilyan oo doollar ku bixinaya dagaal ka dhan ah Turkiga\nNext article”Waa inay leedahay HUB-QAAD wacan!” – Warqad yaqyaqsi leh oo kasoo baxday DF Somalia


Diiwan Baahi Duulimaadyada Diyaaradaha Gaarka ah ee Gaarka ah Si Aad U Sii Wadato KADHACAN\nBogga ugu weyn » Maqaallada Wararkii Ugu Dambeeyay » Airlines » Diiwan Baahi Duulimaadyada Diyaaradaha Gaarka ah ee Gaarka ah Si Aad U Sii Wadato KADHACAN\nAirlines • Airport • Jebinta Wararka Caalamka • Jebinta Wararka Safarka • Safarka Ganacsiga • Wararka Raaxada • News • Waajib ah • Dalxiiska • Gaadiidka • Warka Safarka Safarka • Wararka Mareykanka • Wararka kala duwan\n69% dadka isticmaala duulimaadyada gaarka loo leeyahay ee hadda jira waxay filayaan inay duullimaad ka badan ka dib-COVID ka badan intii ka horreysay faafitaanka.\nKalabar dadka isticmaala duulimaadyada gaarka loo leeyahay ee hadda jira waxay sheegeen inay bilaabeen ama dib u billaabeen duulimaad khaas ah COVID-19 dartii.\n54% isticmaaleyaashu waxay yiraahdeen waxay u adeegsadaan duulimaadyada khaaska ah safar shaqsi / fasax kaliya.\nIsticmaalayaasha cusub waxay u badan tahay inay si adag u adeegsadaan duulimaadyada gaarka loo leeyahay safar shaqsiyadeed / fasax (64%).\nSahan hadda la sii daayay ayaa muujinaya baahida loo qabo duulimaadyada gaarka loo leeyahay inay sii socon doonto mustaqbalka dhow.\nQaar ka mid ah 69% dadka isticmaala duulimaadyada gaarka loo leeyahay ee hadda jira ayaa filaya inay duullimaad ka badan ka dib COVID ka hor intii aan la helin masiibada, iyadoo 28% ay sheegeen inay filayaan inay si gaar ah u duulaan heerar la mid ah. Kaliya 3% ayaa sheegay inay sameyn doonaan duullimaadyo khaas ah oo khaas ah adduun ka dib COVID.\nAdeegga Laga Filayo ee Duulista Gaarka ah Kadib-COVID\nU isticmaal Duulimaadyada Gaarka ah wixii ka dambeeya COVID intii ka horreysay ka hor COVID 69%\nU adeegso Duulimaadyada Gaarka loo leeyahay sidii ka horreysay COVID 28%\nU isticmaal Duulimaadyada Gaarka ah wax ka yar ka-dambeynta COVID ka hor intii aan la gaarin COVID 3%\nKalabar dadka isticmaala duulimaadyada gaarka loo leeyahay hadda waxay sheegeen inay bilaabeen ama ay dib u billaabeen duulimaad khaas ah sababo la xiriira Covid-19, iyo 100% waraaqahan cusub ee gaarka loo leeyahay ayaa sheegaya inay qorsheynayaan inay sii wadaan masiibada kadib. In ka badan kala bar (53%) ayaa sheegay inay si gaar ah u duuli doonaan xitaa ka dib markii uu faafay, 29% waxay ka korodhay 41% kuwaasoo sheegay inay sii wadi doonaan duulimaadyada khaaska ah si joogto ah sahanka January.\nBaadhitaanka ayaa sidoo kale shaaca ka qaaday dhuumo adag oo ka mid ah macaamiisha diyaaradaha gaarka loo leeyahay ee cusub. In kabadan 225 jawaab bixiye, 90% hada waa xaashi khaas ah, 9% waxay sheegeen inay hada tixgalinayaan duulimaadyada gaarka loo leeyahay.\nMarka laga hadlayo noocyada safarka, 54% waxay yiraahdeen waxay u isticmaalaan duulimaadka gaarka ah socdaalka shaqsi / fasax kaliya, 43% waxay u isticmaalaan isku darka duulimaadyada shaqsiyadeed / fasaxyada iyo ganacsiga, 3% waxay sheegeen inay u isticmaalaan duullimaadyada gaarka loo leeyahay gaar ahaan ganacsiga.


Nadaamka iskuulkaActuellement sélectionné\nHalkan waxad ka ogaan kartaa wax badan oo ku saabsan guriga wakhtiga firaaqada, xannaanada, iskuulka aasaasiga ah iyo dugsiga sare. Yacnii nadaamka iskuulka ee Iswiidhan.\nHalkan waxad ka ogaan kartaa wax badan oo ku saabsan guriga wakhtiga firaaqada, xannaanada, iskuulka aasaasiga ah iyo dugsiga sare. Yacnii nadaamka iskuulka ee Iswiidhan.\nFörskola (xannaano) - xannaanadu waa hawl kooxeed carruurta loogu talogalay laga bilaabo 1 sano ilaa iskuulku ka bilaabmayo. Carruurtu waxay xannaanada ku bilaabaan da´o kala duwan, waxanay ka qaybqaataan wakhtiyo dhererkoodu kala duwanyahay. Hawsha xannaanadu waxa tusaale ahaan suurtagal uga dhigaysaa waalidka inay is waafajiyaan waalidnimadii iyo shaqada ama waxbarashada.\nFörskoleklass (Fasalka iskuulka ka horreeya) - fasalka iskuulka ka horreeya waa qaab iskuul oo ikhtiyaari ah. Carruurta oo dhan waxa loo soo bandhigaa kursi ka mid ah fasalka iskuulka ka horreeya laga soo bilaabo dayrta uu ilmuhu buuxinayo 6 jir ilaa uu ka bilaabayo iskuulka aasaasiga ah.\nSkolbarnomsorg (Xannaanada carruurta iskuulka) - Degmooyinka waxa waajib ku ah inay siiyaan carruurta iskuulka dhigata ilaa 12 jirkooda guriga wakhtiga firaaqada ama xannaano tarbiyadeed , haddii ay waalidkood shaqeeyaan ama wax bartaan.\nGrundskoleutbildning (waxbarashada iskuulka aasaasiga ah) - Iswiidhan waa in ay iskuul dhigtaan dhammaan carruurta u dhaxaysa 7 iyo 16 jir. Bilaabidda iskuulku waa wax la bedbedeli karo, sidaa darteed ilmuhu wuxu ku bilaabi jiraa 6 jir, 7 jir ama 8 jir haddii ay jirto sabab gaar ah.\nGymnasieutbildning (Dugsiga sare) - dhammaan dhalinyarada dhammaysa iskuulka aasaasiga ah, waxay xaq u leeyihiin waxbarasho dugsi sare oo saddex sano ah. Waxbarashada dugsiga sare waxay siinaysaa qofka aqoon aasaasi ah oo uu wax ku sii baran karo iyo xirfaddii mustaqbalka uu ku shaqaysan lahaa.\nSärskolan (Iskuulka goonidaa) - Carruurta heysata caqabad koritaan markasta kama bixi-karaan iskuulka aasaasiga ee caadiga ah.\nDugsiga sare ee gaarka ah wuxuu soconayaa muddo afarsano ah. Waxaa jira barnaamij qaran iyo barnaamij shakhsi ah oo lakala dooran karo. Inta uusan arday bilaabin dugsiga sare ee gaarka ah waxey sameyneysaa degmada qiimeyn dhanka waxbarashada, dareenka iyo caafimaadka ah si loo ogaado in ay tahay middaan qaab iskuul oo ku habboon ardayga.\nWarbixin oo waxbarashooyinka ku saabsan\nWakiilka carruurta iyo ardayda (BEO)\nKhariidad la gujin karo\nWarbixin dheeri ah oo ku saabsan nidaamka waxbarshada\nWaxaad ka akhrisan kartaa warbixin dheeri ah oo ku saabsan nidaamka waxbarashada\nXaddaanad iyo fasalka xaddaanadda\nIskuulka aasaasiga iyo iyo guriga xaddaanada ka dib


Qaybaha ku jira Linux\nLaga soo bilaabo Linux waa bartaada internetka ee hadda oo aad ka heli doontid wax kasta oo la xiriira adduunka Linux. Intaas waxaa sii dheer, maadaama laga yaabo inaad magaceeda ka ogaatay, waxaad sidoo kale heli doontaa casharro, buugaag iyo tilmaamo si aad hawl kasta uga qaban karto Linux, taas oo kaa caawin doonta inaad iska ilowdo nidaamyada kale ee hawlgalka, gaar ahaan haddii aad tahay "furaha".\nSababtoo ah Google waxay go'aansatay inay ku saleyso nidaamkeeda hawlgalka mobilada Linux, blog-kan sidoo kale wuxuu hayaa macluumaad la xiriira adduunka Android. Warka lagu daabacay Inuu ka yimid Linux wuxuu kaloo uruuriyaa macluumaadka la xiriira dadka caanka ah ee Linux, oo ay ku jiraan Linus Torvalds, oo isagu abuuray, horumariyo isla markaana ilaaliya kernel-ka nidaam kasta oo Linux ah.\nCodsiyada aan kaga hadlayno boggan waxaan ku leenahay naqshadeyn, barnaamijyo, barnaamijyo warbaahin fara badan ama, dabcan, ciyaaro. Waxaad haysaa liiska Qeybaha Linux. Kuweena kooxda tifaftirka ayaa mas'uul ka ah dayactirka iyo cusbooneysiintooda maalin kasta.\nShabakado / Adeeg


Shiinaha Cascade warshad soo celinta iyo soosaarayaasha | Dingtaisheng\nCunto diyaar u ah in la cuno, Boorash\n> Buuq yar, abuuro jawi deggan oo deggan oo raaxo leh.\nKu hay qaddar biyo ah oo ku habboon salka galka. Haddii loo baahdo, qaybtaan biyaha ah si otomaatig ah ayaa loogu duri karaa bilowga kululaynta. Alaabada kulul-buuxsan, qaybtaan biyaha ah waxaa lagu sii kululayn karaa marka hore haanta biyaha kulul ka dibna waa la isku mudayaa. Inta lagu jiro howsha nadiifinta oo dhan, qeybtaan biyaha ah waxaa si isdaba joog ah ugu wareegaya mashiinka qulqulka badan iyadoo loo marayo saxanka biyaha faafiya ee ku yaal qeybta kore ee retortka, biyahana waxaa loo qeybiyaa si siman min kor ilaa hoose qaab biyo qubeys ah si loo kululeeyo sheyga. Tani waxay hubineysaa xitaa qaybinta kuleylka.\nInta hawsha socoto oo dhan, cadaadiska kujira soo celinta waxaa xukuma barnaamijka iyadoo quudineysa ama ku sii deynaysa hawo isdabamartay iyada oo loo marayo waalka otomaatigga ah ee loogu talagalay soo celinta. Maaddada nadiifinta ee cascade awgeed, cadaadiska ku jira dib-u-celinta saamayn kuma yeelanayso heer-kulku, cadaadiska na si xor ah ayaa loo dejin karaa iyadoo la raacayo baakadaha alaabooyinka kala duwan, taasoo ka dhigaysa qalabka mid si ballaaran loo adeegsan karo (daasado saddex-xabbo ah, laba daasadood oo laba qaybood ah, baakado dabacsan bacaha, dhalooyinka quraaradaha ah, baakadaha caagga ah iwm).\nHore: Soo-celinta jeermiska looga buufiyo biyaha\nXiga: Dhinacyadu waxay buufiyaan jawaab celin


Madaxweyne Muuse Biixi oo Dhalinyarada Somaliland ugu baaqay inay Maskaxdooda iyo Maalmood ku difaacaan Qaranimada • Oodweynenews.com Oodweyne News\nHargeysa (OWN)- Madaxweynaha Somaliland Md Muuse Biixi Cabdi, ayaa dhalinyarada waxbaratay ee dalka ugu baaqay inay noqdaan kuwa ugu horreeya ee maalkooda iyo maskaxdooda ku difaaca Qaranimadooda maadama Somaliland cadow badan leedahay.\nMd Muuse Biixi Cabdi oo maanta hadal ka jeediyey ay ku qalin-jabiyeen 1,157 arday oo dhammaystay Waxbarashada kulliyadaha kala duwan ee jaamacadda Hargeysa, waxa uu qadaf iyo meel-ka-dhac aan la qaadan karin ku tilmaamay in magaalada Muqdisho laga abaabulo doorasho lagu sheegay inay Somaliland ka qayb ka tahay.\n“Ragga jooga Xamar ee maalin walba yidhaahda Baarlamaankii Somaliland baa Xamar ku shiraya, waa nabar inagu yaalla, waa wax aan la qaadan Karin, waa meel ka dhac,” ayuu yidhi madaxweynaha Somaliland.\nWaxa uu madaxweynuhu farriin u diray dhalinyarada Somaliland. “Waxaan idinka doonayaa dhalinyarada maanta qalin-jabisay iyo kuwii ka horeeyey iyo kuwa ka danbeeya in marka qarannimada cidi daarto inaad noqotaan ciidanka u horeeya ee maskax, maal iyo nafba u huraya sidaas uun bay Somaliland ku jiri kartaa, mar labaad baan u hambalyeynayaa dhalinyarada qalin-jabinaysa iyo waalidkaba mustaqbal wanaagsan iyo aakhiraba baan idiin rajaynayaa” ayuu yidhi madaxweyne Muuse Biixi Cabdi.